
Noticies 


EL «MERCAT 
FANTASMA» 

Darrerament s’ha estès per tot el 
barri la notícia de la pròxima cre- 
ació d’un mercat. Es tracta, però, 
d’un mercat fantasma que, malgrat 
que tothom assegura que existirà 
en el futur, ningú no ha pogut con- 
firmar quan, com i on. El que sí que 
és cert és que el Consell del 
Districte, els membres del qual, 
començant pel sr. Regidor, i aca- 
bant pel darrer funcionari, tampoc 
s’»enteren» de què va aquest «af- 
faire», van de bòlid amb tantes 
sol·licituds de parades que hi ha. 
Sembla com si s’hagués encetat la 
«febre de la parada». 

Josep Sort 


REAGAN VOL VISITAR 
EL NOSTRE BARRI 

El Comitè Anti-Otan de Sants 


prepara una sèrie d’actes per pro- 
testar contra la vinguda a l’Estat 
espanyol de l’actor-president dels 
EE.UU. 

Entre elles la recollida de signa- 
tures, per tal d’evitar que el sr. Re- 
agan posi els peus al nostre barri. 

A. Hidalgo 


SARDANES A LA 
PLAÇA D’OSCA 

«SANTS» 


Secretariat d’Entitats de: 
SANTS, HOSTAFRANCS I LA BORDETA 

A les 20 hores 

ABRIL 

Dia 12 Cobla SANT JORDI 
Dia 19 Cobla POPULAR 
Dia 26 Cobla LA PRINCIPAL DE 
BARCELONA 


MAIG 

Dia 3 Cobla MONTJUÏC 
Dia 10 Cobla LA PRINCIPAL DE 
COLLBLANC 

Dia 17 Cobla SANT JORDI 
Dia 24 Cobla POPULAR 
Dia 31 Cobla LA PRINCIPAL DE 
BARCELONA 

JUNY 

Dia 7 Cobla MONTJUÏC 
Dia 14 Cobla LA PRINCIPAL DE 
COLLBLANC 

Dia 21 Cobla SANT JORDI 
Dia 28 Cobla LA PRINCIPAL DE 
BARCELONA 



Col·laboren: 

Secció de Sardanes de l’Orfeó de 
Sants; AA.VV. dels carrers Brasil, 
Badal i adjacents; Consell Munici- 
pal del Districte III. 



É^4T«SYabast 

fotografia i video 

callao , 4 • hostafrancs 

tel. 431 91 90 ■ barcelona,14 



Noticies 




LLIBRE I RÀDIO 

El proper dilluns 15 d’abril, a dos 
quarts de nou del vespre es pre- 
senta a l’Ateneu Popular de Sants, 
el llibre «La repressió franquista a 
Catalunya» de J.M. Solé Sabaté, 
catedràtic d’història. A més de 
l’autor, participaran a l’acte, el so- 
ciòleg Jaume Lorés i l’ex-senador 
Felip Solé Sabarís. La presentació 
d’aquest llibre és organitzada pel 
«Col·lectiu Avenç» prou destacat 
en l’àmbit cultural del barri. 

D’altra banda i sense deixar 
l’Ateneu Popular de Sants (Premià, 
15), l’emissora Ona Cultural de 
Sants, ubicada en aquesta adreça, 
>^emet ja en període de proves al 
98.2 de la FM. Possiblement a mit- 
jans d’abril, les emissions deixa- 
ran de ser provisionals. 


ELS RUSSOS JA ESTAN 
A SANTS! 

Hem rebut la visita del primer ti- 
nent d’alcalde de Leningrad, Sr. 
Kazmir Labertsky, acompanyat pel 
sr. Yuri Malishev, cap de relacions 
exteriors, la traductora Srta. Lidia 
Boytsura, que han visitat les instal- 
lacions del nostre Centre Cívic, 
corresponent a un intercanvi cultu- 
ral i d’agermanament entre les 


ciutats de Leningrad i Barcelona. 

La visita del Sr. Labertsky va ser 
prou cordial, significativa i oberta, 
i sembla que va quedar francament 
sorprès de les instal·lacions del 
nostre Centre. De la mà del nostre 
regidor Sr. Josep M. Espinàs i del 
Director del Centre, Sr. Emili Ruiz, 
van recórrer totes les dependèn- 
cies, en una visita breu però, supo- 
sem, profitosa. 


Segons el Sr. Labertsky, aquesta 
visita correspon a la bona voluntat 
del poble rus, per aconseguir un 
agermanament i unió per a la pau i 
la comprensió entre tots els 
pobles del món. 

Esperem que aquesta bona vo- 
luntat i que aquest missatge de 
pau, no quedi solament en pa- 
raules. 

A. Hidalgo 


Directament 


Aquesta vegada, i després de re- 
bre una carta enviada per un veí de 
la carretera de Sants em veig en 
l’obligació de ser jo mateix qui 
contesti. 

El nostre lector té dubtes sobre 
el Centre Obert de la Bordeta. Ell 
ha participat en la lluita contra el 
Centre Obert i ens dóna una part 
de raó en l’article que publicàrem 
en el proppassat número i que feia 
referència a aquesta problemàtica. 
No obstant això, el nostre benvol- 
gut lector pregunta: 

c,És veritat que els veïns vàrem 
tenir tant de pes com per parar en 


el seu moment les obres d’aquest 
Centre Obert? 

«La veritat és que no ho sabem 
amb tota la certesa que ens agra- 
daria, els veïns diuen que sí, que 
varen ser les seves protestes les 
que varen aconseguir tenir les 
obres parades durant tant de 
temps, però fonts properes a 
aquest afer diuen que el veritable 
motiu van ser la suspensió de pa- 
gaments feta per l’empresa cons- 
tructora. Això és el que us podem 
dir pel moment. 

Núria M. 


Munti 

MARCS 

QUADRES 

LÀMINES 

MIRALLS 

VENDA A L'ENGRÒS I DETALL 

ROSÉS. 65 TEL. 339 6440 
08028 - BARCELONA 

Lditoria! 


En arribar als tres anys de vida, molts dels qui fem Trenc d’Alba i 
encara resistim malgrat els 36 mesos i els 20 números que han sortit 
publicats, hem fet una mena de repàs històric de la nostra trajectòria. 
Ens van dir que si arribàvem al número 6, la nostra seria una 
d’aquelles fites que marquen època. Vam arribar al número 6, i al 7, i 
al 8... i al 20. I no ha passat res. Aquí estem, contents per la nostra 
«fita». Des d’aquell mes de març de l’any 1982 fins avui, el temps ha 
passat de pressa. L’any ’82 no teníem plaça dels PP.CC., tampoc no 
teníem camp de futbol i el Centre Cívic de Cotxeres era poc Centre i 
poc Cívic. També Trenc d’Alba era poc Trenc i poc d’Alba. Però els 
anys han passat i ara ja tenim plaça, camp i Centre. Tot té solució... 
fins i tot els problemes d’una revista que es diu de barri. Ara tenim ex- 
periència i això, ja se sap, és un grau. Ara sí que podem dir, parafrase- 
jant la cançó «que qui ja ho sap tot que no vingui a llegir-nos», per- 
què nosaltres som senzills i no pretenem vendre duros a quatre pesse- 
tes. Però també tenim el nostre orgull i dèiem l’any ’82, en el nostre 
primer editorial, que «no volem ser una revista carregosa que només 
tracti problemes urbans. Et parlarem de moltes qüestions i esperem 
que totes t’interessin». És curiós, però els col·laboradors que ha tingut 
Trenc d’Alba han demostrat la seva eficàcia: un és a televisió, un altre 
és director d’una publicació barcelonina de gran tiratge i tres més es- 
tan treballant en emissores de ràdio de reconegut prestigi. I això sense 
oblidar els qui ara estan amb nosaltres i es guanyen la vida en d’altres 
mitjans de comunicació. Déu n’hi do. 

També dèiem en aquell número 1 que «som conscients de les 
nostres limitacions de tipus econòmic. Amb l’ajut de l’Ateneu, del 
Secretariat, del Consell, de les institucions financeres o de qui pugui i 
vulgui esperem tirar endavant». I malgrat tot hem tirat endavant. 
Hem tingut problemes econòmics greus, és clar, però estem tranquils: 
amb el mínim pressupost hem intentat treure el màxim rendiment. Tot 
i els temps difícils, redactors, fotògrafs, picadors, impressors, compa- 
ginadors i distribuïdors han ajudat — i molt — a crear un clima d’esta- 
bilitat. També hem d’agrair la col·laboració de totes aquelles entitats 
que saben molt bé que sense diners no hi ha revista de barri. 

Finalment, dèiem en aquell primer editorial de Trenc d’Alba que 
«la revista... és teva: si t’agrada digues-nos-ho, si vols canviar-la, 
també. T’esperem!». I aquest esperit, sortosament no ha canviat gens 
ni mica. La revista que ara fem és la revista que més ens agrada. Però 
això no és una sentència. És senzillament el criteri d’uns quants eixe- 
lebrats que de moment han superat el número 6. 


Tots 

TRENC D’ALBA no es fa necessàriament 
solidari de les opinions expressades pela| 
seus col·laboradors. 


Per qualsevol reproducció del contingut de 
la revista caldrà citar-ne la procedència i 
l’autor. 


BUTLLETÍ DE SUBSCRIPCIÓ 

Nom 

Carrer 

Població D.P. 

Telèfon Activitat 


DOMICILIACIÓ BANCÀRIA 

Els agrairé que amb càrrec al meu compte/llibreta, 
atenguin els rebuts que els presentarà la revista «TRENC 
d’ALBA» (Alfred Picó o Manel Gómez). 


Titular compte 
Banc/Caixa 


Vull rebre la revista TRENC D’ALBA a partir del nú- 
mero a través de la modalitat següent: Agencia 

Subscripció normal (10 números) 900 ptes □ N ° Compte/llibreta 

Subscripció de suport (10 números) ptes □ Població Data 

Signatura, ENVIEU-LO A «TRENC D’ALBA», Signatura, 

c./ Olzinelles 30, 08014 Barcelona 


Reportatge 



La indústria 
a Sants, 
Hostafrancs i 
la Bordeta 

«Bressol del moviment obrer»; «Una carretera, una fàbrica, una 
parròquia»; «Fill d’un hostal i d’una Indústria», aquestes tres 
descripcions que corresponen respectivament a Sants, la Bordeta i 
Hostafrancs, extretes del llibre de J. Fabre i J.M. Huertas Claveria, 
«Tots els barris de Barcelona», ens mostren clarament la importància 
que el fet industrial ha tingut en llur desenvolupament. 



Un llarg procés 
d’industrialització 

Les primeres indústries que tro- 
bem a Sants, Hostafrancs i la Bor- 
deta són esmentades a finals del 
segle XVIII, tot coincidint amb l’ini- 
ci de la industrialització a diferents 
punts del Principat. L’any 1786 ja 
s’esmenten disset «prats d’india- 
nes» —instal·lacions tèxtils— que 
donaven feina a 170 treballadors. 
Amb el temps aquestes indústries 
augmentaren, tot i que sempre hi 


havia certes recessions (com per 
exemple la Guerra del Francès). 
Podem dir, però que el procés d’in- 
dustrialització rep una forta 
embranzida cap a mitjans del 
segle XIX, moment en el qual sor- 
geixen les grans fàbriques. D’entre 
les causes que afavorien la instal- 
lació d’indústries a Sants cal des- 
tacar l’expansió de Barcelona més 
enllà de les seves muralles i l'arri- 
bada del ferrocarril, de la línia 
Barcelona-Martorell. Aixi molts 
burgesos instal·laren llurs fàbri- 


ques en els petits pobles del pla 
de Barcelona. El 1842, Joan Güell 
crea el Vapor Vell i set anys més 
tard els germans Muntades funden 
l’Espanya Industrial (Vapor Nou). 
Ambdues empreses eren de grans 
dimensions i fomentaren l’arribada 
contínua de mà d’obra forastera 
als, fins ara, minsament habitats 
pobles del Pla. 

A més d’indústires tèxtils que, 
sens dubte, eren les hegemòni- 
ques, també hi trobem fàbriques 
químiques i de ceràmiques (activi- 
tat ja tradicional en el poble). Amb 
tot, l’explotació del camp persisita 
encara, i ho continuaria fent fins 
ben entrat el segle XX. Tot plegat 
ens mostra la naturalesa mixta que 
a poc a poc prenia Sants on, al cos- 
tat dels camps de cultiu, hi havia 
les fàbriques. La concentració 
d’una mà d’obra industrial impor- 
tant originà lògicament l’inici 
d’uns conflictes socials entre bur- 
gesos i proletaris que d’ençà el 
1850 provocà l’aparició d’un fort 
moviment obrer que féu de Sants 
un dels nuclis de l’obrerisme cata- 
là. Aquestes classes populars cre- 
aren molts centres culturals —ate- 
neus— i polítics que amb el temps 
esdevindrien l’origen de la intensa 
vida associativa que tant ha carac- 
teritzat Sants. Més tard, el 1880, 
apareix la darrera de les grans fà- 
briques, Can Bati Ió, a la Bordeta. 
Però les grans crisis econòmiques 
de finals de segle provocarien la 
primera emigració de fàbriques (o 
bé el seu trasllat). El Vapor Vell fou 
traslladar l’any 1890 a Sta. Coloma 
de Cervelló i els terrenys que aban- 
donava foren ocupats per altres 
empreses més reduïdes. Cal dir, 
però, que malgrat l’existència 
d’aquestes grans empreses, el que 
predominava eren aquestes peti- 
tes i mitjanes indústries o tallers, 
les quals eren molt més arrelades 
a la vida quotidiana del barri. 

El segle XX 

Al tombant de segle, podem 
destacar un fet important com és 
l’agregació de Sants al municipi de 
Barcelona (1897). El 1910 hi ha un 
total de 50 fàbriques que donen 
feina a uns 14.000 obrers. La in- 
dústra tèxtil, però, va perdent l’he- 
gemonia que fins ara havia tingut, 
front d’altres sectors com el de la 
química, la producció d’energia i a 
metal·lúrgia. El 1917 es produeix la 



KeportaPge 


Vaga General Revolucionària que 
col·lapsà totes les fàbriques dels 
barris. També a començaments de 
segle és quan la immigració es 
converteix en una realitat palpable 
tot i que a Sants aquest fenomen 
no arribà a tenir la mateixa impor- 
tància quantitativa que en d’altres 
barris de Barcelona. Reflex 
d’aquesta intensa vida social del 
barri és el fet de la fundació el 1918 
del Sindicat Únic (CNT) en el fa- 
mós «Congrés de Sants» i, anys 
més tard, el 1931, de la constitució 
de l’Esquerra Republicana de 
Catalunya. Durant la guerra del 36- 
39, les fàbriques, col·lectivitzades, 
no deixaren de treballar i, fins i tot, 
augmentaren la producció en 
quantitat i qualitat. 


La desindustrialització 

Un cop acabada la guerra, i des- 
prés de la fosca dècada dels ’40, 
s’inicià a partir dels ’50 el procés 
de desindustrialització de Sants, 
Hostafrancs i la Bordeta. Per 
aquella època, Sants ja era un barri 
totalment integrat en el municipi 
barceloní. Les darreres explota- 
cions agrícoles havien ja desapa- 
regut. A més, la nova allau im- 
migratòria que s’inicià, motivà un 
augment de la demanda de ter- 
renys aptes per la construcció de 
vivendes. malgrat tot, encara l’any 
1953 podem trobar 52 empreses 
sidero-metal·lúrgiques, 10 de tèx- 
tils, 10 de químiques, 10 de vidres i 
un centenar de tallers. Fou, però, 
precisament aquest any 1953 quan 
s’el·laborà el «Pla General d’Orde- 
nació Urbana de Barcelona i la se- 
va zona d’influència», fet per 
l’Ajuntament franquista, amb el 
qual s’inicia «legalment» un pro- 
cés irreversible de trasllat de les 
principals fàbriques. 

Quins foren els motius princi- 
pals d’aquests trasllats? en podem 
destacar els següents. 

a) la recerca, per part dels em- 
presaris, d’una més fàcil comuni- 
cació amb l’exterior, els portava a 
situar les seves empreses a les 
afores dels municipis. 

b) els reglaments relatius a les 
indústries tòxiques o molestes 
(sorolls). 

c) la creació de zones de con- 
centració industrial, contemplada 
en el Pla General (Zona Franca, per 
exemple) 


d) els preus del sòl, molt més 
elevats en ser terrenys urbans i 
que possibilitaven una especula- 
ció amb una perspectiva de 
guanys molt elevada. 

Tot això, doncs, motivà el 
trasllat de moltes empreses. Així, 
can Batlló, que comptava amb 
15.000 obrers, tancà l’any 1964. 
Més tard, el 1969, serà l’Espanya 
Industrial la qui es tralladarà fora 
del municipi. La desaparició 
d’aquestes fàbriques provocarà 
les lluites que les AA.VV. portaran 
a terme contra els interessos parti- 
culars (empreses) pel reconeixe- 
ment com a «Zones verdes» o de 
serveis pel barri dels terrenys 
abandonats, lluites que encara 
avui continuen malgrat que molt 
més afeblides. 


Situació actual 

En definitiva podem dir que 
d’ençà els anys ’50 es produeix 
una desindustrialització quasi sal- 
vatge que fa plegar no només in- 
dústries importants sinó també 
d’altres de petites i mitjanes i 
tallers, els quals però, sovint han 
tornat a reaparèixer. Però aquest 
procés de desindustrialització ha 
anat acompanyat per un de ter- 
ciarització. Això vol dir que el sec- 
tor del comerç i dels serveis està 
prenent cada cop més volada. Una 
prova la tenim en l’existència de 
grans zones comercials localitza- 
des en els principals carrers 
(Sants, Creu Coberta). Conseqüèn- 
cia immediata és que els habitants 


del barri que abans eren, en la seva 
gran majoria, obrers no qualificats, 
han estat substituïts per una clas- 
se mitjana lligada al comerç, les 
activitats professionals, les insti- 
tucions, els serveis i l’artesania; 
també hi ha obrers qualificats. 
Amb tot, la presència d’obrers és 
encara important, sobretot en les 
zones més allunyades del centre, 
tocant a l’Hospitalet. 

Poques fàbriques «històriques» 
romanen encara en marxa. Al- 
menys, però, podem observar, fent 
un exercici d’arqueologia in- 
dustrial, restes de les antigues fà- 
briques de Sants. D’entre les qu^ 
encara resten totalment dempeu^- 
destaquem «Manufactures Serra- 
Balet, S.A.», al carrer Begur, 44, la 
qual ocupa tota una illa. Es una 
fàbrica de construcció modernis- 
ta. Sobre el seu imminent futur en 
parlarem en el pròxim número de 
Trenc d’Alba. 

Per acabar només afegir que la 
desindustrialització encara conti- 
nua. Són moltes les empreses que 
han fet fallida i que han estat aban- 
donades. El seu abandonament ha 
provocat problemes al veïnat (en- 
derrocs, perill d’ensorrament, caus 
de rates), el qual sovint lluita pel 
seu definitiu enderrocament. Amb 
tot seria interessant la conserva- 
ció íntegra d’alguna fàbrica com a 
mostra per a les futures genera- 
cions del passat de Sants, Hosta- 
francs, i la Bordeta. 

Text: Josep Sort 
Fotos: Meritxell Sendra 



Beguí mut de tems 


ESPANYA INDUSTRIAL 

Les obres dels terrenys de l’Es- 
panya Industrial continuen enda- 
vant a un bon ritme i tal com estava 
previst. En un principi, va causar 
impacte i estranyesa les dues 
torres que s’han aixecat. Uns 
deien que allà hi havia d’anar un 
circuit d’aigua per al llac, cosa que 
si hagués estat certa hauria deixat 
els passavolants remullats com el 
bacallà. Per sort, les coses s’han 
anat clarificant: la finalitat 
d’aquests grans «pirulís» és il·lumi- 
nar el parc. 

Un altre dels temes pendents és 
el famós drac. Respecte a aquest 
afer podem afirmar: tindrem Drac. 
w No sabem si aquesta darrera de- 
cisió del Sr. Pascual Maragall ha 
estat conseqüència de voler obse- 
quiar «Trenc d’Alba» en el seu 3 r 
aniversari, o si ha estat deguda a la 
carta que el Secretariat d’Entitats 
va enviar, ara ja fa temps, una carta 
que demanava que es complís el 



projecte sencer tal i com es va 
aprovar. Sigui com sigui, el cert és 
que l’Ajuntament ha complert el 
seu compromís i tots podrem 
gaudir d’un Drac que serà nostre. 


VAPOR VELL 

De novetats en aquest tema no 
n’hi han, la vella reivindicació con- 
tinua dempeus. Bona mostra d’ai- 
xò és la taula rodona que el Secre- 
tariat d’Entitats de Sants, Hos- 
tafrancs i la Bordeta conjuntament 
amb el Consell de Cotxeres de 
Sants que es va celebrar el passat 
dijous 14 de març a l’auditori del 
Centre Cívic. La participació de 
personalitats de la vida cultural, 
com Carles Carreres (professor de 
Geografia a la Universitat de Bar- 
celona), Santiago Riera (Professor 
d’història de la Ciència i de la Tèc- 
nica de la mateixa Universitat), així 
com membres destacats tant de la 
Generalitat com de l’Ajuntament 
en temes relacionats amb el Patri- 
moni industrial i espai urbà, com 
és el cas del Vapor Vell, són una 
prova del ressò que la campanya 
està tenint per tota Barcelona. 

J. Ciausell 


AGRUPACIÓ ESCOLAR 

NÚRIA PERPINÀ 

PRE-ESCOLAR - EDUCACIÓ GENERAL BÀSICA ■ CENTRE DE FORMACIÓ PROFESSIONAL 

AGRUPACIÓ ESCOLAR «NÚRIA» 

RAMA ADMINISTRATIVA 

PRnFFÇÇIHNÇ 1r - GRAU: ADMINISTRATIVA I COMERCIAL - SECRETARIAT 

rnurcoaiuno 2n> GRAU; CO mercial - informàtica de gestió 


RAMA: HOGAR 
PROFESSIONS 


1r. GRAU: JARDÍ D’INFÀNCIA 
2n. GRAU: JARDÍ D’INFÀNCIA 


SUBVENCIONAT 1r. I 2n. GRAU 

Àngel Casas: 

un veí més de Sants 





Quan el passat mes de setembre es varen inaugurar les dependències 
del Centre Cívic de Sants, vàrem poder veure que hi havia moltes ca- 
res conegudes. Una d’elles cada dimarts per la nit, sense demnar-nos 
permís, entra dins les nostres llars per mitjà de TV3. És un presenta- 
dor conegut arreu de l’Estat espanyol gràcies a dos importants progra- 
mes musicals fets a televisió: «Musical Exprés» (TVE) i «Àngel Casas 
Show» (TV3). Deixant de banda, però, la seva popularitat, ell és un 
home senzill que recorda amb molta nostàlgia i una gran tendresa els 
seus anys d’infantesa i d’adolescència viscuts als nostres barris. 


— Àngel, tu has viscut a Sants 
durant més de vint anys, no sents 
nostàlgia pel barri que t’ha vist 
créixer? 

— Mira jo sóc un sentimental i 
el que faig alguna vegada és agafar 
el cotxe de matinada i passejar-me 
pel barri i això em porta molts 
bons records. Jo malhauradament 


puc venir-hi poc, malgrat que tota 
la meva família viu al barri, en di- 
versos llocs, però s’han quedat 
aquí. La gent de Sants acostuma a 
quedar-se a Sants, però la veritat 
és que recordo la meva infantesa i 
la meva adolescència amb molta 
força i molts amics, crec que 
l’amistat no desapareix mai. 


— Sants és un barri que ens ha 
donat gent tan famosa com en Jo- 
sep Carreras, Núria Feliu o Quim 
Monzó, tu els havies conegut quan 
eres al barri? 

— A la Núria sí, amb en Carreras 
ens coneixem de vista, és clar que 
hi ha una cosa que uneix molt a la 
gent, que són les escoles, i nosal- 
tres anàvem a escoles diferents, 
en Carreras anava a l’Institut Mont- 
serrat i jo als Maristes, per la qual 
cosa no teníem un tracte molt di- 
recte. A en Quim Monzó no, no el 
coneixia del barri, l’he conegut 
després. 

— Com era la teva vida activa 
dins del barri? 

— Superactiva, aleshores jo^ 
dins de Sants era conegut per tot 
arreu. Vaig escriure a la revista que 
en aquella època hi havia a Sants i 
el seu director va tenir greus 
problemes per culpa meva perquè 
vaig publicar un article on criticava 
les velles institucions de Sants. En 
aquella època, Sants estava dividit 
entre la gent de dretes i la gent 
més d’esquerres. Encara que ben 
bé això no era del tot veritat, és a 
dir, hi havia l’Orfeó de Sants que, 
per entendre’ns era la gent que no 
era de missa, i el Centre Catòlic de 
Sants que era la gent que anava a 
missa. A mi per raons familiars em 
va tocar el Centre Catòlic i va ser el 
meu nucli de convivència durant 
molts anys. Allà vam aconseguir, 
amb moltes dificultats, crear un 
grup de gent inquieta que ara són^ 
els que estan portant unes feines i 
uns càrrecs específics dins del 
barri. En Jordi Sisquella era el meu 
amic íntim, vàrem compartir sorti- 
des, no diré nòvies, però sí que 
teníem amistat amb la mateixa 
gent. 

— Tornaries a aquells temps? 

— Tornar enrera és molt difícil, 
quan fas un pas endavant és molt 
difícil fer-lo enrera. Si la vida no 
t’obliga, i els anys i les experièn- 
cies no te’is treu ningú, però és 
evident que aquests temps són 
millor que aquells, però també és 
evident que l’embolcall d’aquells 
temps no és el d’ara, per a la meva 
infantesa i adolescència aquells 
embolcalls ens varen anar molt bé. 

— Canviaries quelcom del que 
has fet? 

— Moltes coses, acostumo a 
equivocar-me en un 25 per cent de 
les meves decisions, potser per- 
què estic obsessionat amb la meva 


feina ja que crec que és una de les 
coses més gratificants, però que 
m’ha portat a sacrificar-ne moltes 
altres. 

— Presentes el programa de 
més acceptació segons les esta- 
dístiques... 

— No, de més acceptació no, 
millor de més audiència, això de 
l’acceptació és un matís compli- 
cat, vol dir que de la gent que el 
veu hi ha un percentatge que li 
agrada i un altre que no li agrada, 
en canvi envers l’audiència són nú- 
meros absoluts. 

— Però si la gent que ho veu no 
li agrada té l’opció de canviar de 
'vcanal... 

^ — Sí, clar que sí, però el tipus 

de programes com el meu són pro- 
grames molt discutits. Si fas un 
programa especialitzat en un tema 
només et mira la gent interessada 
en aquell tema, en canvi el meu 
programa és un programa de con- 
cepte ampli i que per tant el veu 
gent que només està interessada 
en un dels temes del programa. 

Malgrat tot, és un programa de 
molta acceptació perquè sobre 5 
punts donava 4 que és com un 8 
sobre 10. I clar, estic molt content 
d’això. 

— Havies presentat el «Musical 
Exprés». Quins canvis hi ha en un 
programa com aquell on tot era 
música, i un programa com el teu 

Show on intercales música amb 
varietats, entrevistes...? 

— Són dos conceptes diferents, 
no pel fet estricte o artístic que un 
té una línia i l’altre que en té una 
de molt diferent, o que un és variat 
i l’altre és especialitzat, sinó pel 
concepte de programa. Aquell era 
un programa de música dedicat als 
afeccionats a la música i aquest és 
un programa on un amfitrió, en 
aquest cas jo, rep uns convidats, 
per tant són dos conceptes diria 
contraposats, perquè a tots dos in- 
tervé la música d’una manera o 
d’una altra, però sí que són progra- 
mes que exigeixen unes maneres 
diferents, un grup diferent... 

— El fet de treballar a TVE i 
després a TV3, aquest canvi, com 
ha anat? 

— Ha anat molt bé, car jo sóc un 
home poc problemàtic, els proble- 
mes m’amoïnen més a nivell d’in- 
frastructura i un cop sóc dins d’un 
mitjà sé cortejar els problemes 
amb bastant habilitat. La diferèn- 
cia entre TV3 i TVE és que TV3 és 
un mitjà en el qual hi he pogut par- 
ticipar en els seus inicis, i això fa 
que puguis marcar unes pautes de 
conducta professional. Per altra 
banda, TV3 és un mitjà de comuni- 
cació d’aquí, cosa que té una sèrie 
d’avantatges: no depens per res de 
Madrid, estàs a pocs metres del 
despatx de direcció quan tens un 
problema... 

A més a més tenim l’avantatge 
que TV3 ha vist TVE durant trenta 
anys i sabem què és el que no hem 
de fer. D’altra banda, hi ha un avan- 
tatge molt important i és que a TVE 
amb tants anys de funcionament la 
gent acaba per convertir-se en fun- 
cionaris, mentre que aquí només 
amb un any de funcionament la 
gent manté viva la il·lusió de fer 
una televisió digna. 

— Si pel motiu que fos tornes- 
sis a treballar a la televisió estatal, 
creus que tindries problemes amb 
aquell públic que un dia vas deixar 
per venir a TV3? 

— Jo crec que podria tenir pro- 
blemes de resposta amb la gent 
d’aquí, perquè dirien que un home 
que ha estat dels pioners a la tele- 
visió catalana ens deixa per la tele- 
visió estatal. 

Jo a TVE vaig deixar molt bon re- 
cord, crec que vaig deixar el 
programa en un punt que encara 
podia haver continuat molts anys 
més. 



— Com acceptes les crítiques? 

— Bé, jo sóc un home que sé en- 
caixar molt bé, porto molts anys 
d’ofici. He estat crític de música 
durant molts anys i sé com fun- 
cionen. I per sort o per desgràcia 
conec els homes que integren 
aquest món i aleshores sé una mi- 
ca a quina cosa obeeix la reacció 
d’ells davant d’un fet concret, ca- 
dascun d’ells es mou per unes mo- 
tivacions diferents. Per això les 
crítiques m’afecten d’una manera 
relativa. 

— Com et portes amb el teu 
equip? 

— Molt bé ja que a la majoria 
d’ells els conec de fa molts anys, 
aquesta és la primera vegada que 
jo puc formar un equip amb les 
persones que crec oportunes a ca- 
da lloc i jo difícilment m’equivoco 
a nivell professional, això fa que 
em porti bé amb ells. 

— Signe del Zodíac? 

— Sóc Àries, sempre he ho es- 
tat i sempre ho seré (riu). 

— Com t’agradaria morir? 

—Ui! no m’agradaria morir mai i 
a més quan en parlo em poso molt 
nerviós, m’agradaria arribar a vell, 
però mantenint l’esperit jove i mo- 
rir plàcidament. 


Text: Núria Martínez 
Fotos: Meritxell Sendra 




Un testimoni 

de la nostra història 

Els nostres barris de Sants, Hostafrancs i la 
Bordeta necessitaven una revista. Necessitaven 
que algú els parlés de les coses que els atenyen 
d’una manera immediata i per això és bo que 
Trenc d’Alba existeixi i vagi fent anys. 

En una publicació periòdica d’àmbit local tres 
anys de vida són una fita important. Sovint les difi- 
cultats del llançament i la complexitat de la 
implantació fa que els animats promotors d’una 
idea d’aquest tipus es desmoralitzin i abandonin 
l’empresa abans d’haver arrelat. Atreure i guanyar 
lectors sempre és difícil, com ho és l’arrelament 
d’un arbre acabat de plantar. 

Trenc d’Alba ha superat, sembla, aquest primer 
obstacle. L’equip que forma el seu consell de re- 
dacció sap el que ha costat, però m’imagino que 
ara, un cop arrelada, la revista creixerà amb ufania 
i força, tot i les dificultats que sempre envolten 
una continuïtat. Costa mantenir viu l’interès dels 
lectors; trobar temes suggestius; encertar la in- 
terpretació adequada de l’entrevista amb un per- 
sonatge; ser equànime en explicar una situació 
concreta i, per tant, no és estrany que de vegades 
es produeixin errors que l’honestedat, la bona vo- 
luntat i l’experiència dels redactors van superant. 

Trenc d’Alba ha pres el compromís de ser testi- 
moni de tot allò que succeeix en els nostres barris 
i deixar-ne constància. D’ací uns anys serà inte- 
ressant rellegir aquests exemplars que expliquen 
la nostra actualitat I descobrir-hi aquest avui que 
serà ja història, la història que haurem fet. Això 
ens ha d’incitar a actuar de tal manera que vist en 
una perspectiva d’anys, el que ara fem sigui motiu 
de satisfacció perquè haurem deixat un bon llegat 
a les generacions que ens seguiran. 

Tres, cinc, deu... espero i desitjo que durant 
molts anys Trenc d’Alba vagi recollint, amb fideli- 
tat, tots aquells retalls de vivències que consti- 
tueixen la història de Sants, Hostafrancs i la Bor- 
deta. 

Josep Espinàs i Xivillé 
Regidor dei Districte Sants-Montjuïc 

Ara deu fer 
uns tres anys 

Ara deu fer uns tres anys que van venir al Secre- 
tariat uns nois que havien publicat una revista, 
«Trenc d’Alba», per saber què ens semblava el pri- 


mer número que havien editat i exposar-nos els 
criteris que pensaven seguir per continuar la seva 
publicació. 

Recordo que la nostra opinió no va ser pas mas- 
sa afalagadora i els férem les nostres observa- 
cions sobre el número que havien publicat i sobre 
els seus projectes de col·laboració de les entitats 
d’una manera crua i més aviat desesperançadora. 
Han passat tres anys i «Trenc d’Alba» ha anat sor- 
tint amb una freqüència prou regular fins arribar a 
aquest número 20. 

Aquells nois han demostrat ser tenaços, cons- 
tants, han treballat sense defalliment. Perquè una 
de les coses que no veiem quan tenim un altre nú- 
mero de «Trenc d’Alba» a les mans és la feina 
deslluïda i pesada que hi ha al darrera, la que ha 
ensorrat tantes publicacions d’aquest tipus: la rq, 
cerca de col·laboracions, trobar-ne subscriptors,'*' 
anunciants, buscar suports econòmics per fer-la 
viable... I se n’estan sortint! 

La revista ha anat canviant de to. Jo crec que ha 
millorat molt. Ara és molt més la revista dels 
nostres barris que en els primers números. 

Estic segur que si continuen en aquesta 
progressió ben aviat podrem tenir, a Sants, Hos- 
tafrancs i la Bordeta, una molta bona revista, amb 
informació local àmplia i que sigui un reflex, 
d’aquesta època i de les inquietuds de tots nosal- 
tres. 

És evident que la presentació i el contingut ac- 
tuals de «Trenc d’Alba» són millorables. Em 
sembla, però, que el petit equip que ens l’ha porta- 
da fins aquest número ha de merèixer la nostra 
confiança i estímul, perquè han demostrat que 
amb uns mitjans irrisoris es pot fer informació i 
millorar-la cada dia. 

Sé que hi ha persones primmirades que no el£" 
agrada gaire; els sembla «pobreta», poca cosa. 
Sobretot quan s’hi veuen al·ludides, potser no 
gaire favorablement. 

Distorsionar i caricaturitzar alguns fets per fer- 
los més evidents no és vàlid? No ha de ser aques- 
ta una de les feines d’aquestes publicacions? 

És molt saludable que hi hagi aquests esperits 
crítics. Només trobo a faltar que aquesta crítica 
no la facin de dins estant. «Trenc d’Alba» ha de- 
mostrat estar oberta a tothom. Per què no hi col·la- 
boren assíduament amb els seus escrits per 
«enriquir-la» i donar-li aquest nivell elevat que li 
troben a faltar? 

Vull acabar aquest escrit amb una felicitació, un 
repte i una crida. 

La primera s’ha de dirigir a tots els que han fet 
possible que «Trenc d’Alba» hagi arribat a aquest 
camp base del número 20 superant tots els entre- 
bancs que han trobat en el camí. 

El segon el tenim tots per tal que «Trenc d’Alba» 
a partir d’aquí escali cims de qualitat i quantitat de 
nivell molt alt. 



La tercera es dirigeix a tothom: hem de fer 
«Trenc d’.AIba» nostra, la revista de tots, la revista 
de Sants, Hostafrancs i la Bordeta. 

Anselm Cartanà 
President del Secretariat d’Entitats 
de Sants, Hostafrancs i la Bordeta 

3 r aniversari 
amb superació 


eficàcia i personalitat. Seria d’interès un espai 
sobre la importància i valoració de la propera cam- 
panya Pro-Associacionisme, reunions i convoca- 
tòries, per animar a la col·laboració de totes les en- 
titats i grups de Sants, Hostafrancs i la Bordeta. 

Tot allò que sigui portar a la pràctica els contin- 
guts i possibilitats dels Estatuts del Secretariat 
d’Entitats, serà en benefici de les pròpies entitats, 
i mai no serà prou. 

Josep Guinovart 
Sots-president de l’Ateneu Popular de Sants 


Sense pretendre protagonisme en haver aportat 
Entusiasme i optimisme, per fer possible la real i- 
^at de «Trenc d’Alba», he tingut interès d’anar-ne 
seguint el seu desenvolupament. 

He procurat difondre’l i copsar l’interès de la 
gent. 

Després del primer número va haver-hi un sant- 
senc que manifestà que no tenia qualitat i que no 
n’hi interessava cap més, en lloc de col·laborar-hi 
es creia en qualitat de jutjar-lo. 

Sempre he considerat que no calia fer-ne cas, 
dels «crítics» d’aquesta «classe», que dissortada- 
ment abunden molts a «criticar» i pocs a «tre- 
ballar». 

Altres santsencs tenen interès, me’l demanen, 
en tenen la col·lecció i opinen que va millorant. 

Jo també crec que ha millorat i que continuarà 
superant-se, ja que la voluntat desinteressada 
dels qui la porten a terme demostra que no és es- 
tàtica la seva línia, altrament ho deixarien per 
jjvorriment. 

** Tinc absoluta confiança amb els qui la porten 
endavant. 

En aquests temps que vivim, amb tanta manca 
de col·laboracions, el fet de mantenir-se i ampliar 
l’equip de redacció i col·laboradors, és una mostra 
que són possibles moltes coses i millors. 

Ja sabem que qui no fa res no s’equivoca i que 
hi ha qui sempre posa aigua al vi, però hem de 
«passar» d’aquests i si convé, ridiculitzar-los. 

Voldria fer alguns suggeriments. En el n° 18 hi 
ha una informació sobre el Secretariat d’Entitats 
que diu «Ja som legals» i a mi m’ha fet pensar que 
llegint els seus estauts i envers les seves finali- 
tats essencials, l’article 2, apartat a), diu: 

«Fomentar i defensar la vida associativa i ia par- 
ticipació ciutadana a tots els nivells». 

Amb aquest propòsit, penso que a la revista s’hi 
podria crear una secció àmplia d’informació de les 
activitats a portar i portades a terme per les enti- 
tats i grups. 

També seria important d’escriure sobre els te- 
mes i problemes que són tractats en el Secretariat 
d’Entitats, ja que hom mostraria la seva activitat, 


Celebrem-ho 

Celebrem-ho. Fa tres anys, sabíem de Sants- 
Hostafrancs-Bordeta pels diaris/revistes d’àmbit 
nacional/estatal, ens faltava però, un mitjà 
d’expressió escrit que posés en contacte el con- 
junt de veïns, que donés un testimoniatge de tot 
allò que ens afecta. Aquesta necessitat, engrescà 
veïns — cal remarcar-ho— cap a un projecte ambi- 
ciós però alhora meravellós: crear Trenc d’Alba. 

És bo recordar que Trenc d’Alba ha paliat en 
part aquest dèficit, ens ha informat de temes fona- 
mentals pel barri (Cotxeres, espais verds, Espanya 
Industrial, Vapor Vell...), ens ha posat en contacte 
amb veïns (Quirze Martí, l’Adam, l’Evarist...), ens 
ha apropat al món de la cultura (Pi de la Serra, 
Raimon, Núria Feliu, M. Lluïsa Franch, Alejandro 
Amusco, ceramistes, teatre...), ens ha parlat d’en- 
titas i institucions (Ateneu Popular, Arxiu Històric, 
Cooperatives de Sants, Unió Esportiva, Montser- 
rat-Xavier, I. Joan Corominas...), ha connectat el 
Consell amb els veïns (Jacint Humet, jo mateix, 
pressupostos...) ens ha parlat d’homes com F. Ge- 
labert, Laporta, Joan Peiró, Pérez.. Moya, Elisard 
Sala, i un llarg, molt llarg, etcètera. 

Potser hauria fet molt més, n’estic segur, d’ha- 
ver rebut tot l’ajut necessari per part d’institu- 
cions, entitats i veïns. 

Però malgrat això, amics de Trenc d’Alba, cal 
continuar. 

Heu d’ésser un dels peoners de l’animació de la 
vida cultural (fil conductor de qualsevol projecte 
nacional, però també de barri), de ia dinamització 
de la vida associativa i participativa dels veïns per 
fugir de l’empresa d’atomització de la vida indivi- 
dual pròpia d’aquest sistema social. 

Trenc d’Alba, com a intel·lectual col·lectiu teniu 
aquesta responsabilitat. 

Josep Rosell i Buigues 

Coordinador de Cultura del Consell Municipal 
del Districte Sants-Montjuïc 





Tres anys de 
revista al barri 


Tres anys, 20 números, 548 fulls, 84 reportatges, 44 entrevistes, 22 
col·laboracions, 9 narracions, 17 còmics, 77 notícies, 20 fulls de músi- 
ca, 21 fulls de literatura-art, 5 articles de meteorologia-ecologia, 5 ar- 
ticles de teatre, 2 de cinema, 14 films, els 12 signes del zodíac, 22 re- 
ceptes de cuina, 12 articles sobre restaurants i granges, 17 fulls de cre- 
ació, 23 passatemps, 8 plànols, 96 dibuixos, 376 fotografies, 96 perso- 
nes i entitats, anunciants, venedors, subscriptors i lectors han fet pos- 
sible número a número, amb la seva aportació, que TRENC D AL- 
BA, la revista de Sants, Hostafrancs i la Bordeta faci tres anys. 



REPORTATGES: 


Sants: Fisonomia d’un barri (n° 1 

març 82 fulls 4, 5 i 6), «tenim 30 cm 2 
d’espai verd per habitant». Amb 
una bruixa (n° 1 fulls 8 i 9). Pla Co- 
marcal (n° 2 abril 82, fulls 4, 5 i 6). 
Trenc d’Alba al carrer (n° 2 fulls 8 i 
9) «En fi, que la cosa va ser apote : 
osica i, ja ens veieu, contents i 
alegres però, amb els nervis lògics 
del dia del debut». Cotxeres: Un 
Centre Cívic pel barri (n° 3 maig 82, 
fulls 4 i 5) «El març del 1977, s’obre 
un concurs d’idees promogut per 
les quatre AA.VV. del districte i pel 
Secretariat del Congrés de Cultura 
Catalana. El sector a tractar 
comprèn a més de les Cotxeres, la 
Plaça de Màlaga i la Casa del 
Rellotge. Els dies 26 i 27 de març 


es celebren les festes d’inau- 
guració, amb la participació de 
més de 20.000 veïns sota el lema 
«Quan convé guanyem Cotxeres». 
Sant Jordi en fotos (n° 3 maig 82, 
fulls 8 i 9). El Català, cosa de tots. 
Però... (n° 4 juny 82 fulls 4 i 5). L’Ar- 
got: un vell mitjà de comunicació a 
l’abast de tothom (n° 4 full 8). El 
Ioga: Una harmonia entre el cos i la 
ment (n° 4, full 9). Preparando las 
Vacaciones (n° 4, fulls 21 i 23). Co- 
missions de festes: Una feina no 
gens agraïda (n° 5 estiu 82, fulls 4, 
5 6 i 7) «Un 80% de les comissions 
no reben cap col·laboració directa 
del jovent comprès entre els 15 i 20 
anys». Revistes Literàries Margi- 
nals (n° 5, full 23). Un barri, una tra- 
dició coral (n° 5, full 23). Instituts 
al barri (n° 6 desembre 82, fulls 4 i 
5). Els resultats electorals al dis- 
trictes 1976-1980 (n° 6 fulls, 9, 10 i 
11). Entrem al centre cívic de Cot- 
xeres (n° 7 febrer 83, fuls 4 i 5). La 
guerra dels Centres Cívics (n° 7, 
fuls 6 i 7) «A les Cotxeres es dóna 
el cas que amb total menyspreu de 
l’opinió de la Gestora Provincial i 
amb l’aquiescència del Consell de 
Districte, l’àrea de Descentralitza- 
ció i Participació Ciutadana està 
convertint molts dels espais que 
havien de ser per a ús i gaudi dels 
veïns en dependències de la bu- 
rocràcia municipal». Noves pla- 
ques al carrer Jocs Florals (n° 7, 
full 10). Els nostres edificis (n° 7, 
full 12). Narciso Yepes (n° 7, full 
13). Proposta de l’Arxiu Històric 
(n° 8 març-abril 83, full 4). Biogra- 
fies de santsencs il·lustres (n° 8, 
full 5). L’escola bressol L’Esquirol 
fa deu anys (n° 8, full 10). Setmana 


per la pau a l’Ateneu Montserrat 
(n° 8, full 11). Els partits polítics 
posen l’ull a Sants (n° 9 maig 83, 
fulls 4 i 5). Els nostres candidats 
—Josep Espinàs i Xivillé, Juli Mo- 
desto i Urgell, Manuel Barros Mei- 
re, Anselm Cartanyà i Gómez, Lluís 
López del Castillo— (n° 9, fulls 6 i 
7). Enquesta electoral al barri (n° 9, 
full 10). Biblioteques al distrecte 
(n° 9, full 25). Inauguració de la Pla- 
ça de l’Estació (n° 10 juliol 83, fulls 
2 i 3). TV Lliga popular de futbol- 
sala: Volem camps decents! (n° 10 
fulls 8, 9 i 10) «Amb quaranta 
equips, onze alevins, catorze infan- 
tils i catorze juvenils, i sis-cents ju- 
gadors, només demanen dues co- 
ses: promocionar el futbol al nos-c 
tre barri, i jugar-hi en condicions 
mínimes». Les entitats avui: Ate- 
neu Popular de Sants (n° 10, fulls 
14 i 15). L’escola bressol Guinbó 
ha fet quinze anys (n° 10, fulls 16 i 
17). L’Espana Industrial: Aquells 
papers que desaparegueren... (n° 

11 octubre 83, fulls 5, 6, 7 i 8). Re- 
fugis antiaeris: mig segle després - 
(n° 11, full 9). 63 volta Ciclista a Ca-' 
talunya: Josep Recio guanyador de 

Tres anys 




Mi 


la cursa del Sants (n° 11, full 13). 
Dossier Ensenyament I: Nou curs, 
vells problemes (n° 11, fulls 21, 22, 
23 i 24). El moviment cooperatiu a 
Barcelona (n° 12 desembre 83, 
fulls 5, 6 i 7). Anem cap a un barri 
millor: Vapor Vell (n° 12, fulls 14 i 
15) «Fins avui hem tingut dues o 
tres converses amb l’Ajuntament, 
no massa llargues i dintre del con- 
text d’altres coses més generals. 
És el responsable d’urbanisme qui 
ho ha d’estudiar i ha de seguir les 
pautes marcades pel pla urbanís- 
tic, on aquest tema no hi entrava, 
per tant cal pensar-ho». El cos de 
bombers de Sants (n° 12, full 18). 
Dossier Ensenyament II: «Con la 
Iglesia hemos dado Sancho» (n° 
12, fulls 21, 22 i 23). El camp de Ma- 
* gòria, un camp per a qui? (n° 13 
gener-febrer 84, fulls 6, 7 i 8). Dos- 
sier Ensenyament III (n° 13, fulls 
23, 24 i 25). Els disminuïts psíquics 
(n° 14 març-abril 84, fulls 6 i 7). Es- 
tació de Sants II: La història conti- 
nua... (n° 14, full 12). Crònica d’una 
terminal d’autobusos anunciada 
(n° 14, full 12). Verd sobre gris: Ara 
i sempre (n° 14, fulls 16 i 17) «Una 
palmera té un cost aproximat de 
15.000 ptes.». Dossier Toxicoma- 
nies I: La droga ja és ací! (n° 14, 
fulls 22 i 23). La Plaça de l’Estació: 
Un altre jardí de ciment (n° 15 
maig-juny 84, fulls 6 i 7). Centenari 
del Mestre Pérez Moya (n° 15, full 
8). Magòria: Ja tenim camp! (n° 15, 
full 11). Vapor Vell-Mercè Sala (n° 
15, full 12). Exposició de Ceramis- 
tes (n° 15, full 17). Dossier Droga 
II: Un bon negoci, molt bo (n° 15, 
fulls 21, 22 i 23). Les festes de Sant 
Joan (n° 16 juliol-agost 84, fulls 10 
i 11). 64 Volta Ciclista a Catalunya 
(n° 16, full 12). Correcció d’escrits 


en català (n° 16, full 16). Badal, pàr- 
king en remull (n° 16, full 17). La 
gran diferència (n° 16, full 22). Fes- 
tes Majors-84 (n° 17 octubre-no- 
vembre 84, fulls 4 i 5). Sants: de vi- 
da independent... a barri de Barce- 
lona (n° 17, fulls 6, 7 i 8). «Triste de- 
recho el de pataleo, pero en este 
momento es el único que le queda 
a este pueblo. Una cosa, sin em- 
bargo, tenemos que agradecer al 
Ayuntamiento de Barcelona. Y es 
la franqueza con que ha obrado 
desde un principio; la frescura con 
que nos ha clavado la puntilla y el 
desenfado con que nos aplica la 
ley del conquistador». Mercat Nou 
(n° 17, full 9). Miratges d’una nit 
d’estiu (n° 17, full 12). Centre Cívic 
de Sants: Inauguració (n° 17, fulls 
18 i 19). L’Escorxador al segle XIX 
(n° 17, full 20). El comerç i la llen- 
gua (n° 18, nadal 84, fulls 6 i 7). 
L’Arxiu Històric de Sants obre les 
seves portes (n° 18, full 8). Secreta- 
riat d’Entitats: Ja som legals! (n° 
18, fulls 10 i 11) «Dígale al senor Ri- 
bas que la legalización del Secre- 
tariado de Entidades de Sants, 
Hostafrancs y la Bordeta està 
aprovada. Pueden venir a reco- 
gerla. Traigan ciento cincuenta pe- 
setas en papel del Estado y una pó- 
liza de veinticinco pesetas». Con- 
sell de Districte: I de participació, 
què (n° 18, full 12). Verde que te 
quiero verde (n° 18, full 17). Episo- 
dis de la història: Joan Maragall 
(n° 18, full 23). Els gitanos d’Hos- 
tafrancs, veïns però no tant (n° 19 
febrer 85, fulls 6 i 7). Sant Medir re- 
butja el centre obert (n° 19, full 8). 
Projecte Jove: I tu com t’ho mon- 
tes? (n° 19, fulls 9 i 10). L’Institut 
«Joan Coromines» canvia de casa 
(n° 19, full 13). El cementiri de 


Sants (n° 19, fulls 16 i 17) «Fou 
inaugurat l’any 1880 i el primer en- 
terrament va ser efectuat el dia pri- 
mer d’any, val a dir que ja s’hi en- 
terrava anteriorment». L’origen de 
la pesseta (n° 19, full 23). 


NARRACIONS 


Secuelas de una guerra I (n° 11 
octubre 83, full 26). Contaminació 
(n° 12, desembre 83, fulls 16 i 17). 
Secuelas de una guerra II (n° 12, 
full 26). Celm reflexiona (n° 13 
gener-febrer 84, full 21). Delta del 
gran riu (n° 14 març-abril 84, full 
19). L’Observatori (n° 15 maig-juny 
84, full 19). Un mal somni (n° 16 ju- 
liol-agost 84, full 19). El martell de 
Plata i Tempesta (n° 17 octubre- 
novembre 84, full 23). Marron Gla- 
cé (n° 18 nadal 84, full 20). 

Tres amfs 



MÚSICA 

Ultravox, Visage, Stray Cats, 
Rod Steward, Blondie, Pink Floyd 
(n° 1 març 82, full 19). Glam Rock, 
Marc Bolan, David Bowie, Lou Re- 
ed, Alice Cooper (n° 2 abril 82, full 
19). David Bowie (n° 3 maig 82, full 
19). Mecano, Miguel Ríos, Com- 
panyia Elèctrica Dharma, Sisa, 
Rainbow, Iron Maiden, Uriah Heep, 
Queen, Rolling Stones, Simon & 
Garfunkel, Alan Parsons, Paul Mc 
Cartney, Chicho Buarque, Gal Cos- 
ta, Caetano Veloso, Alaska y Los 
Pegamoides, The Human League, 
Spandau Ballet, Rheingold (n° 5 
estiu 82, full 25). ABC, Adrian Be- 
len, Alaska y los Pegamoides, 
Nacha Pop, Robert Plant, Depeche 
Mode, Suck Electronic (n° 6 de- 
sembre 82, full 23). La nova cançó 
(n° 7 febrer 83, full 22). Ultravox, 
Midge Ure, Robert Fripp, Andy 
Summers, Roni Griffith, Peter 
Gabriel, Wishbone Ash, Human Le- 
ague, Heven 17, Radio Futura (n° 
7, full 23). UKW, Falco, Futurolo- 
giscker Congress, Frank Dural, 
Len Lovich, Polansky y el ardor, Úl- 
tima Emoción, Vídeo, Danza Invi- 
sible, David Bowie, Bulldog, 
Aviador Dro, Trio, Thompson 
Twins (n° 8 març abril 83, full 22). 
Futurologiscker Congress, Soft 
Celi, U 2, Chaplin Band, Taco, Kaja- 
googoo, Michael Jackson, Police, 
David Bowie (n° 9 maig 83, full 23). 
Stranglers, Sapandau Ballet, Roxy 
Music, Mecano, Olé Olè, Vídeo, 
Neuronium, Heaven 17, The Hu- 


man League, Armande Altai, Dre- 
am Sequence (n° 10 juliol 83, full 
24). Yazoo, Vince Clarke, David Syl- 
vian, Danza Invisible, Irene Cara, 
Giorgio Moroder, Golpes Bajos, 
Freez, Eurythmics, Stewie Won- 
ders, Gary Byrd, Gazebo (n° 11 oc- 
tubre 83, full 25). Bahaus, Ryuichi 
Sakamoto, Culture Club, Depeche 
Mode, Sisa, Programa, Trans X, 
Vídeo (n° 12 desmebre 83, full 25). 
Beatles (n° 13 gener-febrer 84, full 
28). El look del pop (La música a 
l’any d’Orwell) (n° 13, full 28). ABC, 
Beaty Stab, Roxy Music, S.O.S., 
Bauhaus, Aviador Dro, China Cri- 


ses, Simple Minds, Vince Clarke, 
The Twins, ludy (n° 14 març-abril 
84, full 25). Golpes Bajos, Radio 
Futura, Ultravox, David Bowie, Bre- 
ak Machine, Master Genius (n° 15 
maig-juny 84, full 25). Rizzo-Tango, 
Spandau Ballet, Omd, Human Le- 
ague, Bruce Springsteen, David 
Sylvian, David Bowie, Duran Duran, 
Break Machine, Sírex, Ariel Rot, 
Paul Parker, O’gar, Galaxy, Baby’s 
Gang, Glutamato Ye-Ye, Mecano 
(n° 16 juliol-agost 84, full 23). Echo 
and the Bunnymen, The Smiths, 
The Cars, Alphaville, Los llegales 
(n° 17, octubre-novembre 84, full 
25). David Bowie, Tina Turner, Iggy 
Pop, La Union, Mecano, Prince (n° 

18 nadal 84, full 25). Los llegales, '<_ 
Gabinete Caligari, Loquillo, Los 
Rebeldes, Dinarama, Antena, 
Durruti Column, Cabaret Voltaire, 
Paul Haig, Sandy Harton, Alpha- 
ville (n° 19 febrer 85, full 25). 


ENTREVISTES 

Mary Santpere (n° 1 març 82, 
fulls 12 i 13). Teresa Pàmies (n° 2 
abril 82, fulls 12 i 13) «Jo crec que 
les revistes locals són les revistes 
del futur. El nostre país ha de fer 
revistes locals. De la mateixa ma- 
nera que en tot el món s’està reva- 
loritzant la vida de barri, la vida co- 
munitària natural, s’està revalorit- 
zant, també, la premsa comarcal i ^ 




la de barri. Jo he llegit «Trenc d’Al- 
ba» i em sembla una revista molt 
cuidada, rígida en el seu punt. Si 
seguiu així arribareu a tenir l’ad- 
hesió de la gent de Sants». Núria 
Feliu (n° 3 maig 83, fulls 12 i 13). 
Manuel de Pedrolo (n° 4 juny 82, 
fulls 12 i 13) «Em preocupa el nos- 
tre país, el problema de l’expres- 
sió, la nostra llibertat, em preocu- 
pa el ser nosaltres mateixos i no 
Jtina colònia d’uns altres. I és clar, 
això si la situació i l’argument s’hi 
presenten és molt lògic que, d’una 
manera o altra, també surti en els 
meus llibres». Joan Carles Santa- 
maría (n° 4, full 19). Josep Guino- 
vart i Andreu Vinuesa sobre la guia 
d’Entitats (n° 5 estiu 82, fulls 12 i 
13). Ràdio Llibertina (n° 5, fulls 14 i 
15). Mossèn Vidal (n° 6 desembre- 

82, fulls 14 i 15) «El que jo vull és 
predicar l’Evangeli de Jesús i que 
serveixi com a alliberament de 
l’home. No sé si això és ser capellà 
obrer. Jo només segueixo la meva 
consciència, per això agafo l’opció 
dels pobres i de les seves reivindi- 
cacions». Santi Vendrell (n° 6, full 
23). Alejandro Amusco (n° 7 febrer 

83, fulls 18 i 19). Patxi Andion (n° 7, 
fulls 14 i 15). Jacint Humet (n° 8, 
març-abril 83, fulls 14 i 15) «Crec 
que les entitats de Sants són del 
millor de Barcelona». Casal de la 
dona (n° 8, fulls 18 i 19). Adam, un 
rodamón al barri (n° 8, full 20). Mo- 


dest Balme (n° 8, full 24). Quirze 
Martí (n° 9 maig 83, fulls 14 i 15). 
Diables de Sants (n° 9, fulls 18 i 

19) . Orquestra La Singular (n° 9, 
full 22). Josep Espinàs (n° 10 juliol- 
83, full 11) «Les característiques 
del barri, del districte, són fabulo- 
ses. Cal mantenir el mateix inte- 
rès, entusiasme i confiança. I això 
amb la col·laboració de les entitats 
i amb la gent anònima que organit- 
za coses i es mou com el qui més. 
Jo ho tinc molt clar: el regidor del 
districte ha de fer feina de carrer 
perquè és la millor manera de co- 
nèixer les aspiracions. La millor 
manera». Herminio «La otra in- 
migración» (n° 10, full 19). Llar del 
Jubilat (n° 10, fulls 20 i 21). M. Fu- 
nes (n° 11 octubre 83, fulls 14 i 15). 
Enric Trunó (n° 11, fulls 17, 18, 19 i 

20) . M. Lluïsa Franch (n° 12 desem- 
bre 83, fulls 19 i 20). Benjamín Grau 
(n° 12, fulls 12 i 13). Carme Palome- 
ra i Corrades (n° 12 desembre 83, 
full 11). Antoni Tous (n° 13 gener- 
febrer 84, fulls 13, 14 i 15). Jordi 
Borja (n° 13, fulls, 16, 17, 18 i 19) 
«Un districte és una entitat amb 
certa personalitat en la qual hi ha 
d’altres unitats més petites, com 
passa a tot arreu». Joan Manuel 
Serrat (n° 14 març-abril 84, fulls 13, 
14 i 15). Ricard Reguan (n° 14, full 
16). Lluís Llach (n° 15 maig-juny 84, 
fulls 13, 14, i 15). L’Albert: un món 
sense colors. (n° 16 juliol-agost 84, 


fui 21). Quico Pi de la Serra (n° 16, 
fulls 13, 14 i 15). Pons Cirac (n° 16, 
fulls 6 i 7). Diables de Sants (n° 17 
octubre-novembre 84, fulls 13, 14 i 
15). Joan (n° 18 nadal 84, full 9). Jo- 
sep Rosell (n° 18, fulls 14 i 15). Eva- 
risto el dels coloms (n° 18, full 19). 
Eladio (n° 19 febrer 85, fulls 14 i 15) 
«L’esport és el més maco que hi ha 
tant humanament com física- 
ent». 



2 1 

«j 1 
* 

Q 

O 
% 

UJ 

oc 


16 


Tres anys 


CINEMA 


El cinema no es morirà (n° 1 
març 82, full 18). Ludwig (n° 2 abril 

82, full 18). La plaça del Diamant 
(n° 3 maig 82, full 18). Las herma- 
nas alemanas (n° 4 juny 82, full 18). 
La mujer de al lado (n° 5 estiu 82, 
full 24). Festival de cinema de 
Sants (n° 6 desembre 82, fulls 20 i 

21) . Querelle (n° 7 febrer 83, full 
24). El Muro (n° 8 març-abril 83, full 

22) . Gandhi (n° 10 juliol 83, full 25). 
Un amor de Swann (n° 11 octubre 

83, full 24). Merry Christmas Mr. 
Lawrence (n° 12 desembre 83, full 
20). Soldados de plomo (n° 12, full 
24). Zelig i Los jueces de la ley (n° 
13, gener-febrer 84, full 27). Indiana 
Jones y el Templo Maldito (n° 18 
nadal 84, full 21). Los cazafantas- 
mas (n° 19 febrer 85, full 21). 


METEOROLOGIA 

ECOLOGIA 

Núria: incomunicat per la neu 
cinc dies (n° 1 març 82, fulls 20 i 
21). Els Aiguamolls (n° 2 abril 82, 
fulls 20 i 21). S’acosta tempesta (n° 
3 maig 82, fulls 20 i 21). Paraigua? 
Sí, gràcies (n° 4 juny 82, fulls 20 i 
21). Ara va de rècords (n° 5 estiu 
82, full 26). 

ZODÍAC 

Signes de Capricorn i Aquari (n° 

13, gener-febrer 84, full 30). Peixos 
i Àries (n° 14 març-abril 84, full 26). 
Taure i Bessons (n° 15, maig-juny 
84, full 26). Càncer i Lleó (n° 16 
juliol-agsot 84, full 26). Verge i Ba- 
lança (n° 17 octubre-novembre 84, 
full 26). Escorpió i Sagitari (n° 18 
nadal 84, full 26). 


RECEPTES 


Api afrodisíac (n° 1 març 82, full 
16). Pastís de poma (n° 2 abril 82, 
full 17). Souffle de taronja (n° 3 
maig 82, full 17). Coca de Sant Jo- 
an (n° 4 juny 82, full 16). «Tocinets 
de cel» (n° 7 febrer 83, full 17). 
Prawn Cocktail, Pollastre amb 
ametlles, flam de cafè (n° 16 juliol- 
agost 84, full 18). Amanida de peix, 
spaghetti carbonara, poma amb 
formatge (n° 17 octubre-novembre 
84, full 22). Tonyina festiva, pastís 
de truites, mousse de xocolata (n° 
18 nadal 84, full 7). Amanida de 
pebrot i pernil dolç, flam de 
pollastre, taronges farcides (n° 19^ 
febrer 85, full 22). 

Continuarà al proper número 



Distingit Sr: 

En el número anterior sortia un 
article del Sr. Jordi Clausell, al 
qual voldria fer algunes rectifica- 
cions. 

La Secretària del Centre Cívic no 
és Mercè Grenzner, sinó Hel-lena 
Ballesteros. 

L’entrevista és imaginària, això 
vol dir que les apreciacions que 
posen en nom de Mercè Grenzner, 
són fruit de la imaginació del Sr. 
Clausell, però. 

Demano que es publiqui per no 
crear malaltesos ni ferir suscepti- 
bilitats. 

Atentament, 

Mercè Grenzner 

Distingit senyor, 

Hem llegit en el número 18 de la 
vostra revista l’article que parla de 
la poca presència del català al 
carrer en els nostres barris i com- 
partim absolutament la seva expo- 
sició. Voldríem aprofitar la revista 
per fer saber al públic lector de 
«Trenc d’Alba» que hi ha al barri un 
Servei de Català, que és ubicat al 
Centre Cívic de les Cotxeres de 


Sants i que porta a terme els se- 
güents serveis: 

— Correcció de textos en cata- 
là: textos de tota mena, proce- 
dents d’institucions públiques, 
col·lectivitat o de particulars. 

— Traducció del castellà al cata- 
là en les mateixes condicions. 

No cal dir que és un servei total- 
ment gratuït per a l’usuari i que es 
fa dimarts i dijous de 7 a 9 del ves- 
pre. 

Quan aquest Servei va engegar 
van ser penjats en llocs públics i 
visibles, cartells que l’anunciaven. 
També van ser repartits fulls expli- 
catius a diversos comerços dels 
nostres barris posant-lo a disposi- 
ció de tothom. 

Varen fer-se arribar a moltes de 
les entitats — gairebé totes — i a 
part hom ha tramès cartes exhor- 
tant la catalanització de docu- 
ments i rètols als comerciants i 
veïns. 

No cal dir que de bon principi ha 
tingut bona acollida aquesta ini- 
ciativa i els resultats ja comencen 
a ser força positius, però no pas 
tant com voldríem i caldria. 


Aquest Servei de Català, actual- 
ment és finançat pel Secretariat 
d’Entitats de Sants, Hostafrancs i 
la Bordeta. Cal aclarir que és pre- 
vist que duri fins que l’Ajuntamen ^ 
de Barcelona i el Servei de Norma-^" 
lització Lingüística de la Generali- 
tat de Catalunya signin el conveni 
que l’estableixi oficialment com ja 
és a molts pobles i ciutats del Prin- 
cipat. 

Tot amb tot el Servei hi és i a dis- 
posició de tothom qui vulgui ser- 
vir-se’n. 

S’ha d’aclarir, però, que allò que 
realment caldria fóra que la gent 
prengués més seriosament el 
problema de la llengua, que tin- 
gués més consciència que si no hi 
fem res a favor això s’acaba i que a 
més a més som nosaltres qui ho 
hem de fer; és un problema col·lec- 
tiu que únicament la nostra col·lec- 
tivitat pot resoldre i que si no ven- 
cem la inèrcia, l’apatia i «l’anar 
fent» quan ens n’adonarem serà 
massa tard. 

Ben atentament, 

Lleonard Armentano 






Sr. Director de la revista «Trenc 
d’Alba»: 

Sóc un conserge del Centre Cí- 
vic de les Cotxeres de Sants i crec 
que per al·lusions tinc dret a fer 
aquest escrit, en rèplica a un ar- 
ticle publicat al número dinou de 
la seva revista i signat pel Sr. Jordi 
Clausell i Subirats. 

En primer lloc, crec que és molt 
injust el tractament que es dóna al 
personal d’aquest Centre, tant per 
part del periodista com de la Sra. 
<^/lercè Grenzner, opinions qües- 
xionables a l’hora de jutjar la labor 
professional d’unes persones que 
en el seu dia varen entrar a la Com- 
panyia de Transports Municipals 
de Barcelona, després de superar 
un període de prova i posterior- 
ment foren cedits a l’Ajuntament. 

Referint-me a la Sra. Grenzner, 
vull fer constar que no és la secre- 
tària del Centre Cívic i per tant no 
té més representativitat que la que 
se li ha volgut donar, per contribuir 
a la manipulació que segueix so- 
frint el ciutadà, òbviament. 

Benet Huguet 


Ben segur que ja ningú no se’n 
recorda del reportatge publicat a 
l’anterior número de la revista que 
portava el títol de «Cotxeres de 
Sants, comença una nova etapa». 
Doncs va haver-hi gent que degut 


al mateix varen pensar en tot el 
meu arbre genealògic, en mi en 
particular i en els meus succes- 
sors que, per sort per a ells, encara 
no existeixen. El motiu de tanta 
atenció a la meva persona va ésser 
la transgiversació que es va donar 
a l’escrit en qüestió, del qual em 
ratifico plenament. És per això, 
que per tal d’aclarir malentesos, 
vaig escriure la carta que a conti- 
nuació es transcriu i la vaig dirigir 
al director del Centre Cívic de Les 
Cotxeres de Sants: 

Barcelona, 15 de Marzo de 1985 
Muy Sr. mio: 

Enterado de la polèmica que ha 
suscitado el articulo « Cotxeres de 
Sants: Comença una etapa nova», 
correspondiente al mes de Febrero 
del aho en curso de la Revista 
« Trenc d’Alba», quisiera dirigirme 
a Vd., para expresarle mi sorpresa 
al respecto, e intentar clarificar 
extremos que hubieran podido ser 
motivo de malas interpretaciones. 

En primer lugar, constatar que la 
entrevista, apòcrifa en su totali- 
dad, fue realizada de forma ajena a 
la Srta. Mercè Grenzner. Como se 
habrà podido comprobar a lo largo 
del escrito, no se pone en boca de 
la mencionada Srta. ningú na afir- 
mación de las que se realizan, 
siendo solamente responsable de 
las mismas el autor que las suscri- 
be. 

Por otra parte, al referirme a la 
Srta. Grenzner como secretaria del 


Centre Cívic, desconocía la cate- 
goria laboral que ostenta, así co- 
mo el contrato por el que se rige en 
el Àrea correspondiente del Ayun- 
tamiento de Barcelona. Aclarado 
éste nimio concepto y sabiendo 
ahora que la secretaria actual no 
es ella, sí me ratifico en la observa- 
ción de todos los trabajos que re- 
aliza: Coger el teléfono, hacer 
sobres a màquina, cartas, informar 
a los vecinos que requieren su 
atención, etc., sin por el lo me- 
nospreciar la ingente labor que de- 
sarrolla la secretaria titular. 

Por lo que respecta al tema de 
los ordenanzas de Cotxeres, 
simplemente se constataba en el 
escrito una serie de deslices de in- 
formación al usuario que se habían 
producido en momentos puntua- 
les y achacables en parte a inexpe- 
riència o por la gran profusión de 
actos que se realizan..., pero que 
no han tenido mayor importància 
que el recórrer la diferentes depen- 
dencias de Cotxeres. Ahora bien, y 
quisiera que de una forma diàfana 
y rotunda se entendiera, que en 
ningún momento se ha pretendido 
ofender a nadie y menos a perso- 
nas que de una forma cotidiana es- 
tan colaborando en la buena 
marcha de éste Centro Cívico que 
tantas esperanzas nos abre a to- 
dos los vecinos de Sants-La Borde- 
ta en particular, y de Barcelona en 
general. 

Al escribir la p resen te en cas- 
tellano, cosa no habitual para mí, 
es para que pueda haber una ma- 
yor clarificación para todos los in- 
te re sados, sin mal os entendidos 
que luego produzcan infundadas 
suspicacias. 

Ya para finalizar, quisiera expre- 
sarle lo grato que me resulta ob- 
servar la gran atención e interès 
que despiertan los reportajes de 
nuestra revista; aunque luego exis- 
tan discrepancias lógicas. Tam- 
bién sehalar que con los persona- 
jes citados de una forma directa: 
Mercè Grenzner, Francesc Osan y 
los ordenanzas que conozco, me 
une una gran amistad producto de 
vivencias compartidas y esfuerzos 
conjuntos. 

Sin otro particular, agradezco la 
atención prestada y quedo a su en- 
tera disposición para cualqúier 
aclaración tan to de Vd. como de 
los que lo deseen. 

Atentamente le saluda: 

J. Clausell 

Entrevista 


Dossier toxicomanies: 

L’alcoholisme 



Actualment solament es parla de la Droga com a Púnic subjecte de 
tots els problemes que pateix la nostra societat. Tanmateix, existeix 
una altra toxicominia que té també un paper molt perjudicial i que, 
pel fet de ser socialment bastant acceptada, no es té gaire en compte o 
no se li dóna la importància que té realment. I es manté a l’atac, viva, 
terrible, destructora, és: l’alcoholisme. 


Parlem amb el Dr. Jaime Serrano 
Jordan, del CAID (Centre d’Atenció 
Integral en Drogodependències, 
«Sants»). 

— Dr. Serrano, què és l’alcoho- 
lisme? 

— Ès una malaltia amb depen- 
dència psico-sociai i addicció fi- 
siològica a una droga anomenada 
alcohol. 

— Hi ha factors que poden in- 
duir l’alcoholisme? 

— Les causes principals perta- 
nyen a una «cultura» vitivinícola i 
amb una gran tolerància al con- 
sum, recolzat per la pressió al con- 
sum a què indueix la publicitat. 


S’ha fet un càlcul, els resultats del 
qual diuen que l’espectador rep al 
dia 4.000 incitacions directes, més 
les tanques, etc. La inducció indi- 
recta és molt més subtil, espec- 
tacles, cinema, etc. 

— Quina incidència té l’alcohol 
al nostre barri? 

— Al nostre barri existeix un 
24% de persones que consu- 
meixen més de 300gr/mes i el 
13,7% consumeix més de 500 
gr/mes, quantitat molt important si 
ens basem en el que diu la OMS, 
que 70gr alcohol/dia és un exces- 
siu consum i amb risc. Ès allò que 
equivaldria a 1 litre de vi, 4 copes 


de conyac, o 3 cubates al dia. 

— Hi ha alguna predisposició de 
l’individu a l’alcohol? Alguna edat? 

— No hi ha cap tipologia espe- 
cial. Tothom està sota el mateix 
risc. Respecte de Sants, la major 
incidència al consum és als 16 i 20 
anys en un 49,3%, i la instauració 
de la malaltia alcohòlica dependrà 
de la quantitat i graduació ingerida 
per dia. 

— Quins efectes causa sobre 
l’individu, sobre la seva conducta, 
el seu organisme, la seva sexuali- 
tat, sobre l’herència? 

— El més significatiu és la mo- 
dificació del comportament humà, 
més irritat, desconfiança, gelos, 
deixadesa i pèrdua de l’interès per" 
si mateix i per aquells que l’envol- 
ten (família, treball, etc.). Afecta 
tot l’organisme, en l’evolució de la 
malaltia alcohòlica no s’escapa 
cap òrgan de la seva afecció, estó- 
mac, tub digestiu, des de gastritis 
a úlcera. Al fetge, amb diferents 
graus fins a cirrosi i càncer. I al sis- 
tema nerviós, tant central com pe- 
rifèric, amb atròfia cerebral, neuro- 
paties perifèriques, etc. 

I en la seva sexualitat, a l’home li 
produeix una baixa de la potència 
sexual i en la dona frigidesa per 
afectació del sistema nerviós. Pel 
que fa referència a l’herència la 
malaltia alcohòlica no s’hereta ge- 
nèticament. Però ací cal destacar 
que el 30% dels alcohòlics són 
fills d’alcohòlics. I s’ha d’assenya^ 
lar que el consum excessiu durant' 
l’embaràs pot portar a una malaltia 
anomenada Síndrome Alcohòlica 
Fetal, que es caracteritza per da- 
nyar els nens amb una menor ca- 
pacitat psíquica i deformacions 
físiques. 

— Quins són els símptomes pri- 
mers i l’evolució primària de l’al- 
cohòlic? 

— Pèrdua de memòria, canvi de 
caràcter, pèrdua de la gana, més 
irritabilitat, augment del consum 
de l’alcohol sense signes d’em- 
briaguesa, tremolors, vòmits, etc. 

— Hi ha «graus» d’alcohòlics? 
Qui és més alcohòlic, el consumi- 
dor de «whisky» o de «vino pe- 
león»? 

— No hi ha graus d’alcoholis- 
me, sinó que és un procés evolutiu 
que venia a durar de 10 a 15 anys, 
encara que actualment i degut a 
begudes de major graduació, el 
temps d’evolució és més curt. Pot 

ser igual de malalt el consumidor 
de whisky que el de vi «peleón», en 
definitiva depèn de la quantiat in- 
gerida en cada cas. (un litre de vi 
de 10° equival a 3 copes de whisky 
de 45°). 

— Què és pitjor un drogadicte o 
un alcohòlic? Per què les autori- 
tats no prenen mides més efecti- 
ves? 

— L’alcohòlic també és un dro- 
gadicte, amb l’única diferència 
uue l’alcohol és una droga legal, 
ïn el nostre país on la producció 
de vi i tota la seva indústria és una 
gran columna de l’economia del 
país, les mides són escasses i al- 
gunes no es compleixen o es com- 
pleixen malament (com el consum 
a edats inferiors als 16 anys). 

— Quina incidència té l’alcoho- 
lisme en la vida laboral, accidents, 
etc.? 

— A França hi ha més estadísti- 
ques. Es considera que un 30% 
dels accidents laborals són conse- 
qüència del consum de l’alcohol. I 
un estudi realitzat pel Dr. G. Vallès 
Pons, sobre una mostra de 13.000 
obrers de la construcció i obres 
públiques en diferents punts del 
país i durant un període de sis 
anys, demostra que: 

De 22 dels 27 accidents mortals, 
la investigació i l’enquesta de- 
mostra la ingesta d’alcohol durant 
les quatre hores prèvies al sinistre. 

De les 671 baixes de més de 15 


dies, per accidentabilitat laboral, 
en 521 va tenir-hi un factor deter- 
minant l’hàbit alcohòlic. 

En 46 de les 61 morts no laborals 
(circulació, domèstiques, etc.) es 
va demostrar una intoxicació etíl- 
lica superior a allò tolerable. 

— Què ens espera per al futur? 

— Fins que no es prenguin les 
mesures necessàries estem en 
una massiva ascendència d’inci- 
dència en l’alcoholisme. 

— L’alcohòlic, pot curar-se? 
Quines possibilitats té de curació? 

— Sí si se sotmet a un tracta- 
ment de desintoxicació i posterior- 
ment és capaç de viure sense al- 
cohol. Aproximadament un 60% 
dels alcohòlics es rehabiliten 
després d’un tractament espe- 
cialitzat. I si no hi ha una afectació 
orgànica del sistema nerviós 
central la seva recuperació és to- 
tal. 

— Quin promig de vida té un al- 
cohòlic? quin és el seu tipus de 
mort més freqüent? 

— La vida de l’alcohòlic ve a ser 
uns 10 anys menys que la de la 
població en general. L’alcoholis- 
me es considera la cinquena causa 
de mortalitat en el món. El princi- 
pal problema és la degeneració 
hepatítica, tipus sirrosi i càncer de 
fetge, accidents laborals i de trà- 
fic, i problemes relacionats amb 
malalties cardiovasculars. 


El futur és negre. Droga, alcohol, 
tabac. L’home vol alliberar-se arti- 
ficialment del seu «stress», de la 
pressió constant d’una societat de 
consum i consumista que, cada ve- 
gada ens enfonsa més. Gastem en 
armes, parlem, parlem, parlem, pe- 
rò oblidem l’home com a home. 
Com deia amb la droga, no és sols 
una guerra nuclear, ni tan sols la 
fam que asola part del món, no són 
les malalties «naturals», és l’home 
mateix que es destrueix en una 
utopia suïcida. 


Text: J. Simoncini 
Fotos: Meritxell Sendra 

Cl. Sants, 1 Cl. Sants, 435 

Tel: 421 05 40 Tel: 334 24 24 

08014-BARCELONA 08028 BARCELONA 



«GABINETE ÓPTICO» 

Vallespir, 33-37 
Tel. 339 49 74 - SANTS 

«ÒPTICA VILARDELL» 

Sant Pere Baix, 65 
Tel. 319 08 97 - BARCELONA 

Ambdues botigues us recordem les 
nostres especialitats òptiques en 
general, aparells per a sords i lents 
de contacte 

ÒPTIC DIPLOMAT 







«Dances a Sants: 
El Ventall» 



La tranquil·litat matinal del diumenge, va esborrant-se lentament. 
Entre els veïns, prou coneguts pels carrers del barri; nous rostres 
omplen la plaça Màlaga. Sants desperta dins un nou ambient festiu. 
Una espera desconeguda per a molts, coneguda per a altres, però ple- 
na de sorpreses per a tothom. Una música, un so, un ventall de movi- 
ments donen vida i color al novell jorn. La festa és ja present i els cos- 
sos es mouen seguint el ritme de sons d’arreu del món. Tot ha 
començat sense saber ben bé com, i hom es pregunta quina és la causa 
de tot aquest atractiu i afalagador ambient que es respira. Rostres va- 
riats, gent d’arreu, acollidor indret que atreu la sensibilitat de qui pas- 
sa fent moure els seus al so d’una dansa. 


Orígens 

Fent una mica d’història sobre 
aquesta gent, podem comprovar 
que és un grup relativament jove, 
pel que fa a la seva conformació, 
ocorreguda l’any 1979. El van for- 
mar gent que ja ballava, que ja por- 
taven temps dedicats pel seu 
compte a aquest món i que es van 
decidir a fer plegats el que ja feien 
abans. Fins ara els components 
del grup no han variat massa, hi 
són tots els que van començar 


aquesta aventura, a més a més han 
tingut tres components nous que 
ja s’han integrat completament. El 
fet de fer les dances a Sants també 
té la seva història, no massa llu- 
nyana en el temps. Abans això es 
feia dins de les cotxeres desocu- 
pades quan encara no estava cons- 
truït el Centre Cívic. Era un bon 
lloc i molt espaiós, canviant anys 
després, les dances van ser traslla- 
dades a la plaça Màlaga, on es fan 
actualment. 


...no estan 
professionalitzats... 

Cada membre del grup té la seva 
pròpia feina, la majoria són mes- 
tres. Es pot dir, doncs, que no es- 
tan professionalitzats, ja que no 
viuen d’aquesta activitat. Els balls, 
que es fan cada dissabte a les set 
de la tarda a la plaça Sant Felip Ne- 
ri i cada diumenge a la plaça Màla- 
ga a les dotze del matí, són gra- 
tuïts. Pot ocórrer, però, que siguin 
cridats per qualsevol poble per a 
les festes o qualsevol col·legi, i lla- 
vors sí que cobren. També ells ma- 
teixos han organitzat alguns cur- 
sets de dances, el fet que això si- 
gui un acte cultural fa que em 
aquests casos els cridin els ajun- 
taments. Quant a subvencions 
d’algun estament cultural, no en 
reben cap. Aquest tipus d’activitat 
no està molt desenvolupada a Ca- 
talunya, i encara menys a la resta 
de l’Estat, on només a Granada hi 
ha un moviment semblant a aquest 
de dances arreu del món. Malgrat 
això potser sigui Barcelona el lloc 
on tenen més acollida. Ells tenen 
proposat seguir un programa de 
dances per tot l’any i comencen 
amb molta empenta amb la inten- 
ció de complir-ho, però no ho fan 
del tot, diuen ells. Es pot dir que 
són bastant anàrquics. 


Ambient i gent 

El fet de ballar a Sants els' 
diumenges al matí ve ja d’una cer- 
ta tradició. La plaça de St. Felip 
Neri és també un lloc ideal, tancat 
i amb una font al mig; a vegades, 
però, es fa petita. Aquestes tenen 
ja un ambient creat, la gent quan hi 
va busca aquest ambient, és una 
cosa que crida l’atenció i atreu. Hi 
ha gent que hi va per trobar-se amb 
els amics, a més a més de partici- 
par, són els qui acostumen a anar- 
hi més correntment. Es pot obser- 
var que el nombre de noies és molt 
superior que el dels nois, això pot 
voler dir moltes coses, potser que 
encara la gent relacioni els homes 
que van a aquests balls com no tan 
homes que els altres. Potser sigui 
la dona més prop de la cultura i de 
la tradició, i té més ganes de 
conservar-la? A la plaça Màlaga hi 
ha hagut un increment d’assis- 
tents en les darreres ocasions. A 
St. Felip Neri gairebé sempre n’hi 


ha molta, però es va renovant 
constantment. Les dances les in- 
tenten passar tal com són, tal com 
les saben, intentant no fer-ho amb 
passos massa difícils perquè se’ls 
pugui seguir el ritme. A vegades 
ells mateixos introdueixen petits 
detalls i «pifiades» per alegrar una 
mica més. 


Danses a l’estranger 

De cursets per aprendre aques- 
tes danses n’hi ha alguns a Barce- 
lona, alguna escola, també n’hi ha 
a l’estranger. A França hi ha una 
mena d’associació, «Intergrup», 
. ^iue s’ocupa d’això, tots els 
Vhembres en són socis. Hi ha una 
infrastuctura més feta que aquí, 
els francesos, com els alemanys, 
grecs i d’altres, fan inclús junta- 
ment amb els cursets, recorreguts 
per diferents països a mesura que 
s’aprenen les danses. Als països 
on hi ha un major suport d’aques- 
tes activitats, coincidint amb que 
són molt rurals, es conserva molt 
més això. 


Recuperació d’un món 
perdut 

«El Ventall» vol ser un grup 
d’animació que intenta, a través de 
les seves trobades, donar a conèi- 
xer un aspecte de la cultura que ha 
^pmàs força oblidat. La gent cerca 
Hioves formes de comunicar-se i 
troben en la dansa una manera de 
passar-ho bé i relacionar-se amb la 
gent que es troba al seu voltant. 


Kepor 


«Temps era temps» quan la dan- 
sa era una mitjà per a comunicar- 
se entre els homes, d’una impor- 
tància cabdal. Aquesta encara per- 
dura amb força en països poc in- 
dustrialitzats, on el món i els cos- 
tums rurals són la nota predomi- 
nant. La dansa és plena de tota una 
simbologia que deixa bocabadats 
a gran nombre de ciutadans total- 
ment ignorants de la seva existèn- 
cia i de l’enriquiment que pot tenir 
conèixer-la. Es tracta de tot un 
aprenentatge cultural i antropolò- 
gic, que a través de les danses es 
pot dur a terme formant part ínte- 
gra i activa de tot un passat desco- 
negut. 

En els nostres dies tota aquesta 
simbologia es va perdent i cal que 
no romangui en els camins de 
l’oblit. El Ventall voldria, més que 
arribar a una possible professiona- 
lització, aconseguir obrir els ulls a 
qui ho vulgui, davant els tresors in- 
coneguts d’un passat cultural. Par- 
ticipar de la dansa no deixa de ser 
una relació social, un compartir el 
coneixement d’elements comuns 
a tot un poble. El Ventall no pretén 
viure del que fa. La seva intenció 
és conèixer una cultura ballant i 
passant-ho bé alhora. Per a molts 
d’ells constitueix una eina didàcti- 
ca molt important. 

En definitiva, tot un conjunt de 
propostes prou engrescadores i 
atractives, que donen moviment al 
barri de Sants. 


Text: Roberto Placer: 
Roser Martínez 
Fotos: Meritxell Sendra 

CONFECCIONS 


Sastreria Conteccions Camiseria Gène- 
res de Punt. 

Creu Coberta, 112. Tel. 431 67 99 

TERMOPARKET 

L'ULTIMA NOVETAT 
EN PARKET 

Resisteix els cops i el desgast 

S'instal-la sense desallotjar 
els mobles 


Floridablanca, 26 tel. 223.07.12 
Central: Galileu, 46 tel. 339.50.66 

*★★★★★★★★ 
Cassola de macarrons 


Ing. 4 persones: 

8 tomàquets madurs; 2 cebes; 1 
all; 1 formatget; 400 gr. de ma- 
carrons; 1 got petit de llet; format- 
ge ratllat; sal; pebre negre; oli. 

Posar a bullir els macarrons en 
aigua i sal (la sal es tira quan bull 
l’aigua), uns 7 minuts a foc viu, i re- 
tirar perquè quedin al dente. Fregir 
en una part de l’oli una de les ce- 
bes tallada a tires. Quan estigui 
rosseta, no socarrimada, tirar-hi la 
llet i que es cogui dos minuts. Afe- 
gir-hi una mica més d’oli i els to- 
màquets, l’altra ceba i l’all, tot ben 
trinxat, i remenar-ho tot plegat, 
deixant que es faci uns 6 a 8 mi- 
nuts. Posar-hi llavors el formatget, 
més o menys fet a trossos i reme- 
nar la cassola una mica més. Tot 
seguit, afegir el macarrons es- 
correguts i un xic de pebre negre. 
Amb cullera de fusta, remenar fins 
que es beguin tota la salsa. Quan 
es calcula que ja està a punt, tirar 
el formatge ratllat pel damunt i ta- 
par la cassola. Deixar reposar, no 
cobar. 


*★★★★★★** 


Pebrots pre-primavera 

Ing. 4 persones: 

1 kg. de pebrotets verds; sal; oli; 
un got d’aigua; sucre. 

Posar en una paella, en fred, que 
del contrari arribarien els esquit- 
xos al sostre, un dit d’oli i la ma- 
teixa quantitat d’aigua. Quan està 
tot calent, posar-hi els pebrotets, 
nets sota l’aixeta i sense mànecs. 
Coure uns 10 minuts a foc mitjà i 
afegir-hi la sal. Pujar el foc i deixar 
que s’evapori part del suc. Tirar-hi 
dues culleradetes de sucre i que 
s’acabin de fer, anant aixafant amb 
la forquilla perquè es facin del tot. 


Pastís Ifigènia 


Ing. per a una colla: 

1 pa de pessic, V 2 litre de xoco- 
lata desfeta; melmelada de prés- 
sec (o de maduixa, ves); margarina. 

Tallar el pa de pessic horitzon- 
talment en dues parts. En una, po- 
sar margarina per tota la rotllana i 
la melmelada. Amb l’altra part 
tallada, posar-hi el mateix i una mi- 
ca de xocolata desfeta.Tapar amb 


la part de dalt i quan torna a quedar 
com al principi però adobadet, és 
clar, cobrir amb la xocolata desfe- 
ta per tot arreu, que regalimi a ba- 
se de bé. Posar a la nevera cosa 
d’una hora. 


La Bruixa Sibarita 


v. 


Obra Social 
deia 

Caixa d’Estalvis del Penedès 



Des de fa 70 anys mans a l’obra. 


Ho sap tothom: estudiants, esportistes, artistes... Empresaris, pagesos, 
artesans’ Cent de la ciutat i gent dels pobles... Tothom sap que la Caixa 
d'Estalvis del Penedès és sempre allà on son les necessitats de la gent a 

Guarderies. Hospitals Clars d'Ancians. Biblioteques. Escoles... Manifestacions 
artístiques, esportives, recreatives... 

Des de fa 70 anys estem mans a l’Obra Social. 




Cbixa d' Estalvis del fènedfe^ 


★ ★★★★★★★★ 



★★★★★★★★★ 


A pocs llocs i a preu d’importa- 
ció, però es pot trobar. Es tracta de 
la banda sonora de «París-Texas». 
La música és de Ray Cooder (el 
mateix de «Calles de Fuego») i els 
temes són tots de tall atmosfèric i 
relaxant, amb un punteig de 
guitarra suggerent, lliscant, gaire- 
bé oniric. Un continu abocament 
d’escenes de sol i desert. Més fàcil 
de trobar és la banda sonora del 
Jjlm «The killing fields», i a més, a 
^jreu normal. Música de Mike Old- 
field, ambiental i reconfortable pe- 
rò força desafortunada a l’hora de 
cenyir-se a la pel·lícula. Un bon 
LP... però una fluixa banda sonora. 

I parlant de bandes sonores, cal no 
oblidar LP dels Talking Heads per- 
tanyent al seu film «Stop making 
sense». El disc, amb el mateix tí- 
tol, és una recopilació memorable 
dels èxits d’aquest grup, amb no- 
ves versions, i en directe, és clar. 
La música ja la tenim, ara sols falta 
que arribin les imatges. 

I com si d’una sèrie televisiva es 
tractés, hem de parlar, ara, de la 
saga Bauhaus. Després de la sor- 
prenent separació del grup, els 
seus membres comecen a donar 
senyals de vida. Per una part, tots 
els ex-Bauhaus, menys el cantant, 
han format un nou conjunt anome- 
nat Tones on Tail. El so és el ma- 
. teix. Sols canvia la veu i el nom. 
Poca cosa. Per l’altra part, Peter 
Murphy, ex-cantant del grup, ha 


Kock'n Show 



format un duo amb Mick Karn, ex- 
baixista de Japan. La nova forma- 
ció s’anomena Dali’s Car: El baix 
sofisitcat de Mick Karn és el prò- 
leg inevitable per a la veu de David 
Sylvian. Però no, aquest cop és P. 
Murphy qui porta la veu cantant. 
Tot un contrast. 

Després de l’era post-Orwell, 
més aviat curta, ha arribat l’era 
post-Bauhaus. Les apostes estan 
obertes. I continuem amb noms, 
grups i confusions. Aquell que 
abans es deia Matt Jonson i que 
ara es fa dir «The The» ha editat un 
LP antic de quan encara responia 
al nom de Matt Jonson. S’entén, 
oi? Aquest nou disc —vell cronolò- 
gicament— poc té a veure amb el 
darrer i magnífic treball que «The 
The» va editar ara fa un any i mig. 
Aquesta nova relíquia, «Burning 
blue soul», conserva tota la força 
del pop psicodèlic de fa un parell o 
tres d’anys. Temes acústics, rít- 
mics, enganxosos i fins i tot insu- 
portables, segons el dia desperti 
més o menys ennuvolat. 

I no deixem les relíquies dis- 
cogràfiques. Per fi s’ha editat a ca- 
sa nostra el sempre-buscat-però- 
mai-trobat- «V.U.» de la Velvet Un- 
dergraund. Els temes de sempre, 
ara en la seva versió original, i amb 
la Velvet al complet. Imprescin- 
dible per a fans de la Velvet i de 
Lou Reed en general. I no abando- 
nem els grups mítics. Stranglers, 
després de l’èxit de «Feline», ata- 
quen de nou amb un darrer LP. 
S’anomena «Aurals Esculture». A 
la delicada exquisitat de l’anterior 
LP, s’uneix ara l’agressivitat con- 
tinguda típica d’Stranglers. L’en- 
cert de «Feline», malgrat tot, és 
irrepetible. 

Per cert, què hi ha del nou àlbum 
inèdit dels Beatles? Segons Paul 
McCartney, res de res. Mentres- 
tant, però, el noi de Liverpool va 
fent guardiola per, salvar el de- 
sastre econòmic que ha represen- 
tat el seu caprici cinematogràfic. 
Dubtem que Paul MacCartney tin- 
gui encara ganes de donar records 
a Broad Street. Però si hi ha un 
grup del qual ningú no se’n recor- 
da aquest és XTC. Pel que sembla 
tothom l’ha oblidat. Malgrat aquest 
oblit general, XTC és un dels grups 
més coherents, hàbils, frescos i 
amb ganes d’evolucionar dels úl- 
tims temps. «The big express», el 
seu vuitè LP és una nova mostra 
del seu pop dinàmic i sensible. 


Gens sensible és, en canvi, el 
nou LP d’Amèrica —un altre?!—. 
Un disc que ningú no ha demanat i 
que ells insisteixen a oferir-nos. 
Igual que un glop d’aigua quan no 
tens set. Ni el notes. El seu títol: 
«Perspective». I ara un dubte: el Si- 
sa s’ha retirat, encara s’està reti- 
rant, o és que ja ha tornat. El que sí 
està clar és que Al Tall acaba de 
celebrar el seu desè anirversari. 
No hi ha cap dubte, Al Tall porten 
deu anys. I per acabar, dues últi- 
mes notícies. Prince ha guanyat el 
premi Grammy a la millor banda 
sonora amb el seu «Purple Rain». 
Aquesta és una. L’altra és que, se- 
gons rumors, a Miquel Jackson ja 
li falta ben poc per ser blanc del 
tot. Això diuen. I fins ací les 
notícies. Això ho dic jo. A reveure. 

David Stardust 

Intriga 


Són en aquests moments dos 
quarts de set de la tarda. La nit 
comença a caure sobre les múl- 
tiples llums de la ciutat londinenca 
i, una especie de plovisó embruta, 
encara més, l’estret i populós barri 
del Soho. No hi ha boira i és que, 
amb tota la sinceritat, mai no he 
vist ni he respirat la «crema de pè- 
sols» com li diuen aquí. 

D’ací uns moments arribarà al 
pub on em trobo ell, el personatge, 
l’escriptor, l’espia. 

Hem decidit veure’ns en aquest 
lloc perquè l’ambient que en 
aquests moments m’envolta, re- 
corda molt les situacions que ell 
expressa en els seus llibres; llum 
difosa, taules reservades, poca 
gent i silenciosa, música ambien- 
tal que, si no estàs pendent d’ella 
no saps que t’envolta. Ulls que et 
miren i que t’observen però més el 
teu interior que la pròpia fesomia. 

I davant meu, enmig de la cerve- 
sa i el paquet de cigarretes, es tro- 
ba un dels seus llibres, el darrer 
que he llegit. Encara em sento sota 
els efluvis de la seva dinàmica. I el 
fotut és que em trobo malament. 
Tinc una sensació de pesadesa en 
el pit. Quan arribi, haig de pregun- 
tar-li per què quan acabes de llegir 
qualsevol de les seves novel·les 
t’inunda aquesta mateixa sensació 
que sempre acaba malament. I és 
veritat. Tots tenen un final an- 
goixós que, malgrat tot, encara 
que el resultat sigui positiu, el veri- 
table final no és el mateix, sinó el 
contrari. 

El espia que surgió del frio, El 
topo, La gente de Smiley, La chica 
del tambor. Tan extraordinaris, tan 
genials, tan agònics, tan impres- 
sionants. Els quatre han estat por- 
tats al cinema o la televisió. La pri- 
mera amb Richard Burton, el topo i 
la gente de Smiley per la televisió, 
amb la magnífica i perfecta in- 
terpretació d’Alec Guiness i la 
darrera, filmada fa poc, amb Diane 
Keaton com a protagonista. 

La porta s’obre, un home de cer- 
ta edat, amb gavardina i una carpe- 
ta sota el braç s’apropa on estic as- 
segut. Sí, és ell. 

Perdona John, però aquest ar- 


ticle no està dedicat a Ann, sinó a 
tu, John le Carré. 

MORT EN VIDA 

Poques guerres han impactat 
tant a tanta gent com la II Geurra 
Mundial. Influït potser per les imat- 
ges que, encara ara, veiem a les 
pantalles del cinema o similars. 
Moltes persones han quedat «mar- 
cades» pels fets d’aquella època 
però molt pocs ho han sabut expli- 
car amb tota la seva autèntica 
cruesa i repugnància. Entre 
aquests pocs hi ha un escriptor 
que, ara més que mai, lluita contra 
ell mateix i les seves vivències 
amb un esclat quasi de bogeria. El 
seu nom ho diu tot: Sven Hassel. 

Batallón de castigo, La legión de 
los condenados, Gestapo, Los 
panzers de la muerte, La ejecución 
i tants d’altres que han fet cridar a 
milions de persones, exteriorment 
o interiorment, que ja n’hi ha prou 
de mantaces, de guerres, d’horror, 
de mort. El Viejo, Joseph Porta, 
Pulgarcito, Barcelona Bloom, Hu- 
go Steiger, Legionario, personat- 
ges de les seves novel·les, amics 
de les seves aventures, impres- 
sionats pels seus records, 
víctimes de la seva època, lluita- 
dors de la seva lluita, assassinats 
per la mateixa mort. La mort de 
viure en guerra. Sven, admirat 
Sven, malgrat tot, hi ha molta gent 
que pensa com tu, que vol deixar 
de sobreviure pe començar a viure, 
no t’entreguis, no ens entregarem. 
La tinta dels teus llibres és la 
millor arma contra el que has vis- 
cut, contra el que no volem viure 
els que som darrera teu. 


FUTUR...? 

I si l’anterior revista vaig comen- 
çar parlant d’una trilogia (recorda- 
reu que eren els llibres Guia del 
autoestopista galàtico, El res- 
taurante del fin del mundo i La Vi- 
da, el Universo y Todo lo Demàs de 
Douglas Adams), avui acabaré amb 
un article d’una altra trilogia, rela- 
cionada amb l’altra preferentment 
per ésser de ciència-ficció, però 
molt diferent en quant a contingut. 

Estic referint-me als famosos 
tres llibres d’Isaac Asimov La Fun- 
dación, Fundación e Imperio i La 
Segunda Fundación. 

Abans de tot vull dir que Isaac 


Asimov és un dels homes que més 
admiro. Per què? Perquè és genial 
aquest home! Té comptabilitzats 
centenars de llibres, uns són 
llibres de text a Universitats, uns 
altres són pilars de la ciència quí- 
mica-nuclear, altres són per a in- 
fants, tanmateix best-sellers, futu- 
ròlegs, imaginatius, etc., etc. Qual- 
sevol paraula signada per aquest 
home és com un tresor per a qui el 
llegeix. Els seus manaments de la 
robòtica són mundialment cone- 
guts i la trilogia de la Fundació és 
la màxima expressió d’un home 
que, potser m’equivoqui, ha nas- 
cut massa aviat per a la Humanitat, 
una Humanitat que dóna —do- 
nem— l’esquena al que ens envol- 
ta; intrigues com les de John le 
Carré morts com les de Sven Has- 
sel, futurs com els d’Isaac Asimov, 
humors com els de Groucho Marx, 
vides com les d’un mateix. Vida, hi 
ha alguna paraula més bonica que 
aquesta? 


Aschmunadai 

«Amadeus»: 

Misteris al descobert 


Per sort, encara queden cineas- 
tes que expressen profundes in- 
quietuds arqueològiques, com ara 
Milos Forman que, talment un 
autèntic professor Miravitlles i, 
amb l’ajut del guionista (i autor de 
l’obra teatral) Peter Shaeffer, inten- 
ten desvetllar el misteri que envol- 
tà la mort d’un músic tan fonamen- 
tal i tèrbol com Mozart. D’aquesta 
investigació neixerà «Amadeus». 

Dues hipòtesis desvetllen que la 
seva mort podria obeir a: a) el 
suïcidi; b) l’assassinat. El genial 
músic i banal personatge no moria, 
però, a conseqüència de cap im- 
pacte, sinó més aviat per la seva 
malaltia causada per algú que 
l’odiava i l’admirava alhora: era An- 
tonio Salieri, compositor de 
cambra de l’emperador. 

Es tracta, doncs, de pures hipò- 
tesis que han donat motiu per ex- 
posar el veritable «mcguffin» de la 
pel·lícula: el conflicte de l’autèntic 
protagonista —Salieri—, un ac- 
ceptable músic que ho sacrifica 
tot per tal que la Divinitat li atorgui 
el poder de la composició. Aquest 
plantejament tan foll quedarà en 
orris quan descobreix que un vailet 
de dotze anys admira la Cambra 
Reial amb la seva música. Anys 
més tard, descobrirà que un gama- 
rús poc erudit i d’insuportable 
rialla és la persona escollida per a 
la concessió del talent musical. La 
Batalla de Waterloo quedarà petita 
en comparació a la pugna que s’es- 
tableix entre Salieri i la Divinitat, a 
qui veu personificada en Mozart, i 
a qui odia però ensems adora. 

El director Forman demostra 
amb escreix com Salieri adorava 
Mozart des del primer dia, no deba- 
des coneix molt bé la seva vida. 
Com que tot el que Mozart ho tenia 
de geni musical —segons cròni- 
ques— li mancava de gambals, Sa- 
lieri no dubtarà a assestar el cop 
definitiu, tot atacant els punts dè- 
bils del seu oponent que mai no 
arribarà a sospitar la traïció d’algú 
a qui en els darrers instants de vi- 


da creurà com a amic. D’aquí ve 
que la hipòtesi exposada pels 
autors sigui més que creïble. Altra 
cosa seria el rigor històric: la seva 
escassa fidedignitat no afectarà, 
però, al desenvolupament, impor- 
tant ben poc. 

Hem analitzat un xic les vicissi- 
tuds de Salieri, que acabarà decla- 
rant-se la guerra religiosa. D’altra 
banda, tenint en compte el prota- 
gonisme de Salieri, no importarà 
gaire a l’eixerit espectador la 
descripció de Mozart. La seva 
brillantor musical no podrà, però, 
amb els seus dos gran vicis: la re- 
bel·lió i l’orgull. No debades s’ha 
considerat Mozart com un «punkie 
de l’època», el noiet maleducat i 
putiner que deixà bocabadats a 
tots quan transforma el «Canto de 
Bienvenida» de Salieri en una de 
llurs obres. La irreverència cap a 
l’arquebisbe i l’orgull de conside- 
rar-se el millor, sense tenir cober- 
tes les esquenes acabaran per 
destruir-lo quan, en aquells temps, 
hagués pogut estar el mite que se- 
gles després ha esdevingut. El Ja- 
mes Dean de les mil i una perru- 
ques, el Sid Vicious de la butifarra 
i la trufa... tots ells acabaren mala- 
ment perquè la societat els ha per- 
mès, fins a cert punt. I la societat 
en Mozart ve representada pel seu 
pare. La mort del mateix donarà 
pas a un procés de penediment 
que esdevindrà inguarible malal- 
tia. 

Efectivament —i potser quan a 
«Amadeus» decau el ritme, conse- 
qüència lògica de la seva durada: 2 
hores, 40 minuts—, un Mozart des- 
nonat dels grans palaus i convertit 
en compositor de pa sucat amb oli 
al servei del vodevil, veurà perilla- 
da l’existència en base a la fan- 
tasmagòrica/fantàstica/extraordi- 
nària aparició de Salieri amb la 
màscara que utilitzà el seu pare Le- 
opoldo. Aquí Shaeffer-Forman 
s’aparten del rigor històric, tot i re- 
coneixent que no era el propi Sa- 
lieri, sinó més aviat un servidor de 



l’home per a qui estava escrivint 
«La flauta màgica», qui demana 
que composi amb urgència el que 
serà obra pòstuma, el «Rèquiem». 
L’obsessió de la imatge del seu pa- 
re, la pressa per a composar i 
— aquí— la presència de Salieri, 
acaben amb Mozart. 

Considerandum especial mereix 
l’apartat musical. La música —es- 
plèndida— suposa un cas curiós 
de coincidència en les darreres 
obres del txec Forman, sens dubte 
un dels homes que ha sapigut 
amotllar-se més bé a les exigèn- 
cies de Hollywood. Músic frustrat, 
Forman ha demostrat el seu gust 
per l’art de la partitura en llurs tres 
darreres obres: la música teenager 
i rebel, símbol d’una generació a 
«Hair», el ragg d’Scott Joplin a 
«Ragtime» i la música clàssica a 
«Amadeus». 

Ningú, en fi, no pot perdre’s 
aquesta obra d’art, que descobreix 
un misteri —la mort de l’insigne—, 
que planteja un conflicte teològic i 
que finalment queda adobat en 
tots els sentits com un pastís de 
noces. Enhorabona, Shaeffer; 
enhorabona, Mozart!! i també 
enhorabona a Forman i Salieri; l’or- 
dre dels factors no altera el pro- 
ducte: enhorabonda, Amadeus! 

Josep Vila 

ia història 


El 6 de juliol de 
l’any 985, 
va morir Barcelona 

Els exèrcits musulmans entre els anys 978 i 984, guerrejaren i sa- 
quejaren les terres de Castella, Lleó i Galícia. L’any 985 tocà el torn a 
Catalunya. Les espases dels catalans van topar militarment contra les 
cuirasses d’acer que protegien els cavalls i guerrers musulmans. 
L’allau sarraïna arribava el primer de juliol de l’any 985 davant els 
murs de Barcelona, capitanejats per Mohamed-ben-adbal·là, al qual 
les victòries constant i decisives valgueren el sobrenom d’Almançor 
equivalent al Victoriós. 


Entre els segles IX i X, dos po- 
ders polítics eren els que polaritza- 
ven la vida internacional, l’imperi 
Carolingi i el Califat de Còrdova. 

Des del segle VIII els comtats 
catalans formaven part de la Marca 
Hispànica que defensava la fronte- 
ra sud de França davant l’avenç 
musulmà, pel que es veien obli- 
gats a adoptar postures d’acosta- 
ment a un dels dos. Els comtes de 
Catalunya des d’un primer mo- 
ment varen tenir uns submissió ab- 
soluta al rei franc, ja que era obli- 
gat pel rigor del tractat de vasallat- 
ge. Degut al poder militar cordo- 
vès, des de l’època de Wifred i del 
seu fill Sunyer es va procurar tenir 
bona relació amb els àrabs ja que 
sempre es temia la imminent inva- 
sió, donat el gran poder militar 
dels sarraïns. Aquesta política pro- 
àrab es formalitzaria amb el fill 
d’en Sunyer, el comte Borrell II 
(947-992) —també anomenat prín- 
cep, i «dux Gotiae» l’any 972 — du- 
rant els regnats dels califes Adb al- 
Rahman III (mort el 961) i al-Hakam 
II (961-976) enviant-hi unes am- 
baixades —cal fer referència espe- 
cial a la dels anys 971-974— que 
començaven a marcar una clara 
distanciació de l’imperi carolingi. 

A partir del 966 la política de 
Borrell II era la pau amb els sar- 
raïns i, quasi bé, la submissió, així 
com a poc a poc anar suprimint to- 
ta relació amb la monarquia fran- 
ca. 

En morir el califa al-Hakam III, 
l’any 976, va deixar successor el 


seu fill Hisham II, només tenia on- 
ze anys d’edat i per tant va esdeve- 
nir tutor, al-Mansur, anomenat Al- 
mançor a les nostres terres. 

Almançor va ocupar diferents 
càrrecs administratius fins que 
l’any 978 per voluntat de la soldana 
— mare d’Hisham II — va ésser 
proclamat primer ministre (hagib) 
pel que el convertia en regent de 
l’impeeri —Almançor era descen- 
dent d’una família àrab iemita, ha- 
via nascut a Almeria el 940—. 

Abans de fer presència l’allau 
sarraïna l’l de juliol del 985, Al- 
mançor ja s’havia apoderat i sa- 
quejat, entre els anys 977 fins el 
981 de Santiago, Lleó, Coimbra, 
Burgos i Astorga. 

Borrell II havia armat un exèrcit 
per deturar i vèncer abans que Al- 
mançor arribés a les portes de Bar- 
celona, però va ser desfet pels sar- 
raïns. En vista de la situació des- 
esperada dels barcelonins la nit 
del 4 de juliol, Borrell II esquivant 
la vigilància que per part de mar 
l’armada sarraïna privava de rebre 
ajut per la costa, amb un grup d’ho- 
mes marxava cap a Manresa per or- 
ganitzar un exèrcit prou important 
per venir en socors de Barcelona. 
Tot i que els barcelonins s’havien 
tancat a les muralles de la ciutat, 
aquestes foren preses per assalt el 
dia 6 de juliol. No va valer la defen- 
sa feta des dels quatre castells 
que reforçaven les portes de la 
ciutat —el Vell, el Nou, el dels Re- 
gomir i el de l’Ardiaca — . El ves- 
comte Udelart, que havia substituït 



Borrell II en el comandament de 
les forces barcelonines, era fet 
presoner. Durant l’estada dels 
sarraïns a la ciutat, la vella Barce- 
lona romana sofrí una destrucció 
absoluta, les cases i esglésies res- 
taven calcinades, l’extermini en 
massa dels habitants i captiveri, 
davant d’aquest balanç desolador 
l’entrada d’Almançor a Barcelona 
és el fet més calamitós que re- 
gistra en mil anys la història de la 
ciutat. 

Borrell II havia pogut reunir ui 
poderós exèrcit per a reprendre ÍT" 
reconquesta de la seva capital. Va 
demanar ajut als francs, però tant 
Lluís V com Hug Capet no li’n va- 
ren donar. 

L’amenaça de l’arribada de 
l’exèrcit català féu abandonar la 
ciutat als sarraïns d’Almançor. 

S’ignora durant quant de temps 
exactament l’enemic va estar a 
Barcelona però sí es pot afirmar 
que els seus habitants varen pro- 
curar «renéixer» ben aviat. 

Al-Mansur sobrevisqué deu anys 
a Borrell II, «l’invencilbe» morí 
l’any 1002, en l’amargor de la seva 
primera derrota, la campanya so- 
riana de Calatahazor. Damunt de la 
seva tomba varen tirar-hi pols de 
tots els camps de batalla on havia 
combatut i els noms de les seves 
cinquanta-i-tantes victòries li foren 
gravats a l’epitafi; no hi mancaria 
el nom de Barcelona. 

Miquel Sànchez 




f. HtrePenlmnts 



Encreuat 



Sopa de lletres 


HORIZONTALES: 

(1) Una de las principales venas del 
corazón. — Relación escrito de lo 
tratado en una junta.— (2) Escu- 
cha.— Tercera vocal. — Licor pira- 
ta.— (3) Tanto deportivo.— Cadèn- 
cia, compàs.— Vertebrado, ovípa- 
ro, con pico, plumas y alas.— (4) 
Número uno en la baraja.— Senor 
que adivina.— El, en francès. — (5) 
Símb. quím del Azufre.— Organiza- 
ción de las Naciones Unidas.— 
Símb. quím. del Oxígeno. — Gran 
río soviético.— Segunda de las vo- 
cales.— (6) Población alicantina.— 
Mono de cola larga.— (7) Cien en 
números romanos.— Nombre de 
letra.— Símb. quím. del Fósforo.— 
Famoso extraterrestre cinemato- 
gràfico.— Símb. quím. del 
Uranio. — (8) Abrev. de «opere cita- 
to».— Masculino de artista.— Pre- 
posición.— (9) Al rev., conjunto de 
sonidos emitidos por las cuerdas 
vocales. — Equipo futbolero de Mi- 
làn.— Abrev. de Inocencio.— (10) 
Demostrat, femenino, sing.— 
Cuarta vocal.— Escuchad.— (11) 
Flor del rosal.— Capital europea. 


VERTICALES: 

(1) Cuerpo aeriforme.— Patada 
equina.— (2) Símb. quím del Os- 
mio.— Punto cardinal.— Río ita- 
liano.— (3) Verdura muy común.— 
Uno, en inglés.— Mirar.— (4) Interj. 
de pupa. — Alma. — Expresión usa- 
da para detener a la Lucera.— (5) 
Allí donde se venden las verdu- 
ras.— (6) Primerísima de todas las 
letras.— Dos, en romanos.— Se- 
guida de otra T, abrev. de Trinitro- 
tolueno.— Preposición.— (7) Al 
rev., objecto volante tardiamente 
identificado.— Arma usual del ar- 
bitro.— (8) Símb. quím. del 
Argón. — Adj. posesivo. — Símb. 
quím del Selenio.— Inicial para el 
décimo mes del ano.— (9) Relojes 
de suma precisión.— (10) Matrícu- 
la castellana.— Irse al otro barrio, 
pero en fino. — Al rev., símb quím. 
del Litio. — (11) Medida de longi- 
tud.— En inglés, hielo.— Majara, 
tocado del bolet.— (12) Miré.— Se 
la puede hacer con un canuto.— 
Preposición. — (13) Nombre de le- 
tra.— Guarismo líder en toda rela- 
ción ordenada.— 


Busqueu els 27 components de la Revista de Sants, Hostafrancs i la 
Bordeta (TRENC D’ALBA, és clar). 

SOLUCIÓN: 







ESCOLA 


CAR 



Consell de Cent, 19 (prop de Creu Coberta) 

08014 Barcelona 

Tel. 223 71 23, 223 47 31 | AUTOESCOLA 


JgL b e n v i s a 

r>na 


SflNTS/.ar* 

ASSEGURANCES GENERALS 
Especialistes en assegurances d’automòbils 

CENTRAL: Passeig de Gràcia, 62, tel. 215 50 58 08007 Barcelona 


Estem al Servei de Sants, Hostafrancs i la Bordeta 



CAIXA DE 
BARCELONA 


08014 BARCELONA 

Sants - Sents 65—69 - tlf. 421 .35.1 1 
Plaça dal Cantre - Av Madrid 21 7 i Vallespir 1 13 
Hostafrancs - Consell de Cent 1 1 - tlf. 243.55.03 
La Bordeta - Badal 90-92 - tlf. 331 .26.47 
Gayarre - Gayarre 1 5-1 7 - tlf. 422.35.72 
Olzinelles - Olzinelles, 1 0-1 2 - tlf. 422 . 36.27 
Sant Medir - Constitució 40 - tlf. 421 .30.10 


08028 BARCELONA 

Badal - Carretera de Sants 295-297 

Av. da Madrid - Av. de Madrid 9 - tlf. 333.1 8.1 6 

Sugraftes - Sant Federic 1-3 - tlf. 422.39.72 

Santa Tecla - Av. Madrid 92 - tlf. 339.83.1 4 

Can Mantega - Violant d'Hongria 100 - tlf. 339.44.23 

Galileo - Galileo 54-58 - tlf. 330.51 .04 


ADHERITS AL SECRETARIAT D’ENTITATS 





